Avviż Legali Importanti

|

52010PC0054

2010/0036 (COD)  Proposta għal regolament tal-Parlament Ewropew u tal-Kunsill dwar l-emenda tar-regolament tal-Kunsill (KE) Nru 1215/2009 li jintroduċi miżuri kummerċjali ta' eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni tal-Unjoni Ewropea  /* KUMM/2010/0054 finali - COD 2010/0036 */

	[pic] | IL-KUMMISSJONI EWROPEA |Brussel 22.2.2010KUMM(2010)54 finali2010/0036 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-emenda tar-Regolament tal-Kunsill (KE) Nru 1215/2009 li jintroduċi miżuri kummerċjali ta' eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni tal-Unjoni EwropeaMEMORANDUM TA’ SPJEGAZZJONI1.  Permezz tar-Regolament (KE) Nru 2007/2000[1], l-Unjoni Ewropea tat aċċess eċċezzjonali u mingħajr limitu għall-eżenzjoni mid-dazju doganali għas-suq tal-UE għal kważi l-prodotti kollha li joriġinaw mill-pajjiżi jew territorji li jibbenefikaw mill-proċess ta' Stabbilizzazzjoni u Assoċjazzjoni. L-għan ewlieni ta' dawn il-miżuri huwa li terġa' tingħata ħajja lill-ekonomiji tal-Balkani tal-Punent permezz ta' aċċess privileġġat għas-suq tal-UE. B'riżultat ta' dan, żvilupp ekonomiku għandu jrawwem stabilità politika fir-reġjun kollu.2.  Billi r-Regolament tal-Kunsill (KE) Nru 2007/2000 ġie emendat sostanzjalment bosta drabi, ġie kkodifikat mir-Regolament tal-Kunsill (KE) Nru 1215/2009 tat-30 ta’ Novembru 2009[2].3.  Dawn il-preferenzi fil-kummerċ ingħataw għal perjodu li jintemm fil-31 ta’ Diċembru 2010 u attwalment japplikaw għall-Bożnja-Ħerzegovina, is-Serbia u l-Kosovo[3] għall-prodotti kollha li jaqgħu taħt l-ambitu tar-Regolament (KE) Nru 1215/2009. Il-prodotti li joriġinaw mill-Albanija, mir-Repubblika tal-Kroazja jew minn dik li kienet ir-Repubblika Jugoslava tal-Maċedonja jew mill-Montenegro qed ikomplu jibbenefikaw mid-dispożizzjonijiet tr-Regolament (KE) Nru 1215/2009 fejn hemm indikat jew minn kwalunkwe miżuri stipulati fir-Regolament (KE) Nru 1215/2009 li jkunu aktar favorevoli mill-konċessjonijiet kummerċjali stipulati fil-qafas tal-ftehimiet bilaterali bejn l-Unjoni Ewropea u dawn il-pajjiżi.4.  Fis-16 ta’ Ġunju 2008 ġie ffirmat il-Ftehim ta’ Stabbilizzazzjoni u Assoċjazzjoni bejn l-Unjoni Ewropea u l-Bożnja-Ħerzegovina. Sakemm ġew konklużi l-proċeduri ta’ ratifikazzjoni, il-Ftehim Interim dwar il-kummerċ u l-kwistjonijiet relatati mall-kummerċ bejn l-Unjoni Ewropea u l-Bożnja-Ħerzegovina daħal fis-seħħ fl-1 ta’ Lulju 2008.5.  Fid-29 ta’ April 2008 ġie ffirmat il-Ftehim ta’ Stabbilizzazzjoni u Assoċjazzjoni bejn l-Unjoni Ewropea u l-Bożnja-Ħerżegovina. Sakemm jidħol fis-seħħ, il-Ftehim Interim dwar il-kummerċ u l-kwistjonijiet relatati mal-kummerċ bejn l-Unjoni Ewropea u s-Serbja beda jiġi implementat mit-8 ta’ Diċembru 2009 u daħal fis-seħħ fl-1 ta’ Frar 2010.6.  Billi l-Ftehimiet Interim / il-Ftehimiet ta' Stabbilizzazzjoni u Assoċjazzjoni (SAA) jagħtu konċessjonijiet ta' kummerċ lill-Bożnja-Ħerzegovina u lis-Serbja fuq l-istess prodotti identifikati fil-preferenzi kummerċjali awtonomi, dawn il-konċessjonijiet għandhom jiġu rtirati mir-Regolament tal-Kunsill (KE) Nru 1215/2009. Dawn jikkonċernaw il-kwoti tariffarji preferenzjali għal-laħam taċ-ċanga għat-trabi, għaz-zokkor u għall-prodotti taz-zokkor, għal ċerti nbejjed, kif ukoll għal ċerti prodotti tas-sajd.7.  Fl-14 ta’ Ottubru 2009 il-Kummissjoni Ewropea adottat Komunikazzjoni intitolata Il-Kosovo – It-twettiq tal-Perspettiva Ewropea u din irrakkomandat li jiġu estiżi l-Miżuti Awtonomi ta’ Kummerċ.8.  Il-Kunsill tal-Affarijiet Ġenerali u l-Konklużjonijiet tiegħu tat-8 ta' Diċembru 2009 jgħid li fir-rigward tar-relazzjonijiet tal-UE mal-Kosovo huwa jagħti importanza lill-miżuri tal-kummerċ, bla ħsara għall-pożizzjonijiet tal-Istati Membri dwar l-istatus.9.  Il-Parlament Ewropew fir-Riżoluzzjoni tiegħu tas-26 ta’ Novembru 2009 L-istrateġija ta’ tkabbir 2009 li tikkonċerna l-pajjiżi tal-Punent tal-Balkani, l-Islanda u t-Turkija isejjaħ lill-Kummissjoni biex tagħmel kull sforz possibbli biex tnaqqas l-effett tal-kriżi ekonomika fuq il-Balkani tal-Punent.10.  Il-waqfien tal-preferenzi kummerċjali ikunu jistgħu jieħdu mill-benefiċjarji vantaġġ ekonomiku oġġettiv fil-kummerċ tagħhom mal-UE. Dan jista’ jkollu konsegwenzi negattivi ħafna fuq il-prestazzjoni ġenerali ekonomika tal-Balkani tal-Punent, b’konsegwenza ta’ riperkussjonijiet negattivi fuq ir-riforma domestika tagħhom u fuq il-proċessi ta’ tranżizzjoni. Barra minn hekk, l-irkupru ekonomiku jista’ jkun f’periklu serju.11.  Din il-proposta temenda ċerti elementi tar-Regolament (KE) Nru 1215/2009 biex tippermetti l-estensjoni tal-validità tagħha sal-31 ta’ Diċembru 2015 u biex tagħmel ċerti aġġustamenti konsegwenti għad-dħul fis-seħħ ta’ ftehimiet bilaterali mal-Bożnja-Ħerzegovina u s-Serbja. Ir-Regolament (KE) Nru 1215/2009 fih ukoll, fl-Artikoli 2 u 10, ċerti setgħat riservati għall-Kunsill u li mhumiex imsejsa fuq id-Deċiżjoni tal-Kunsill 1999/468/KE li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni. Il-Kummissjoni għandha tagħmel proposta li se tirrevedi l-proċeduri kollha bħal dawn fil-politika kummerċjali komuni fid-dawl tas-sistema tal-atti ta’ implimentazzjoni stipulata fl-Artikolu 291 tat-Trattat dwar il-Funzjonament tal-Unjoni Ewropea u r-regolament dwar ir-regoli u l-prinċipji ġenerali li jikkonċernaw l-eżerċizzju tal-Kummissjoni tas-setgħat ta' implimentazzjoni adottati fuq il-bażi tal-Artikolu 291(3). Din il-proposta għandha tindirizza wkoll l-Artikoli 2 u 10 tar-Regolament (KE) Nru 1215/2009. Din il-proposta għandha titressaq malajr kemm jista' jkun wara li l-Kummissjoni tkun adottat proposta dwar ir-regoli u l-prinċipji ġenerali li jikkonċernaw l-eżerċizzju tal-Kummissjoni tas-setgħat ta' implimentazzjoni.12.  Ir-Regolament ma jġarrabx spejjeż iddebitati lill-baġit tal-KE. L-applikazzjoni tiegħu lanqas ma timplika ebda telf ta' dħul doganali meta mqabbel mal-qagħda attwali.13.  Fid-dawl ta’ dan ta' hawn fuq il-proposta preżenti timmira li testendi l-validità tar-Regolament tal-Kummissjoni (KE) Nru 1215/2009 sal-31 ta’ Diċembru 2015. Il-proposta preżenti temenda r-Regolament tal-Kunsill (KE) Nru 1215/2009 sabiex tqis il-bidliet fir-rigward tal-kopertura tal-prodotti.14.  Biex ma jkun ta’ ebda tfixkil għall-kummerċ, dan ir-Regolament għandu jiġi adottat u ppubblikat f’ Il-Ġurnal Uffiċjali tal-Unjoni Ewropea qabel il-31 ta' Diċembru 2010. Fil-każ li dan ma jkunx possibbli, il-premessa numru 8 u t-tieni paragrafu tal-Artikolu 3, mdaħħal fil-parenteżi fil-Proposta, għandhom jiddaħħlu sħaħ fir-Regolament biex tkun żgurata, b’mod eċċezzjonali, l-applikazzjoni retroattiva tiegħu.2010/0036 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-emenda tar-Regolament tal-Kunsill (KE) Nru 1215/2009 li jintroduċi miżuri kummerċjali ta' eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni tal-Unjoni EwropeaIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikulari l-Artikolu 207(2) tiegħu,Wara li kkunsidraw il-proposta mill-Kummissjoni,Wara t-trażmissjoni tal-proposta lill-Parlamenti nazzjonali,B'aġir skont il-proċedura leġiżlattiva ordinarja,Billi:(1) Ir-Regolament tal-Kunsill (KE) Nru 2007/2000 tat-18 ta' Settembru 2000[4] daħħal miżuri kummerċjali ta' eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni tal-Unjoni Ewropea, li jistipulaw aċċess illimitat bla dazju fis-suq tal-Unjoni għal kważi l-prodotti kollha li joriġinaw fil-pajjiżi u t-territorji doganali li jibbenefikaw mill-proċess ta' Stabbilizzazzjoni u Assoċjazzjoni. Billi r-Regolament tal-Kunsill (KE) Nru 2007/2000 ġie emendat sostanzjalment bosta drabi, ġie kkodifikat mir-Regolament tal-Kunsill (KE) Nru 1215/2009 tat-30 ta’ Novembru 2009[5].(2) Ġie ffirmat Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, kif ukoll il-Bożnja-Ħerzegovina, min-naħa l-oħra, fil-Lussemburgu fis-16 ta’ Ġunju 2008. Sakemm jitlestew il-proċeduri meħtieġa għad-dħul fis-seħħ tiegħu, ġie ffirmat u konkluż Ftehim Interim li jkopri l-kummerċ u l-kwistjonijiet relatati mal-kummerċ bejn il-Komunità Ewropea, minn naħa, u l-Bożnja-Ħerzegovina, min-naħa l-oħra. Il-Ftehim Interim daħal fis-seħħ fl-1 ta’ Lulju 2008[6].(3) Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, ġie ffirmat fil-Lussemburgu fid-29 ta’ April 2008. Sakemm jitlestew il-proċeduri meħtieġa għad-dħul fis-seħħ tiegħu, ġie ffirmat u konkluż Ftehim Interim li jkopri l-kummerċ u l-kwistjonijiet relatati mal-kummerċ bejn il-Komunità Ewropea, minn naħa, u r-Repubblika tas-Serbja, min-naħa l-oħra. Il-Ftehim Interim daħal fis-seħħ fl-1 ta’ Frar 2010[7].(4) Il-Ftehimiet ta’ Stabbilizzazzjoni u ta’ Assoċjazzjoni u l-Ftehimiet Interim jistabbilixxu reġim ta’ kummerċ kuntrattwali bejn l-Unjoni Ewropea u l-Bożnja-Ħerzegovina, u bejn l-Unjoni Ewropea u s-Serbja. Huwa għalhekk meħtieġ li r-Regolament (KE) Nru 1215/2009 jiġi emendat billi jitneħħew il-Bożnja-Ħerzegovina u s-Serbja mil-lista ta’ benefiċjarji ta’ konċessjonijiet tariffarji mogħtija għall-istess prodotti taħt ir-reġim kontrattwali u li jiġu aġġustati l-volumi tal-kwota tariffarja globali għal prodotti speċifiċi li għalihom ingħataw il-kwoti tariffarji taħt ir-reġimi kuntrattwali. Il-Bożnja-Ħerzegovina u s-Serbja għandhom madankollu jibqgħu benefiċjarji tar-Regolament (KE) Nru 1215/2009 sakemm dan ir-Regolament jistipula konċessjonijiet li huma aktar favorevoli mill-konċessjonijiet li jeżistu taħt ir-reġim kuntrattwali. Ir-Regolament tal-Kunsill (KE) Nru 1215/2009 jiskadi fil-31 ta' Diċembru 2010. Ir-Regolament tal-Kunsill (KE) Nru 1215/2009 jibqa’ l-istrument ewlieni li jirregola r-relazzjonijiet kummerċjali mal-Kosovo[8]. Aċċess kontinwu għas-suq tal-Unjoni Ewropea huwa kruċjali għall-irkupru ekonomiku tal-Kosovo u tar-reġjun kollu. Fl-istess ħin, m’għandux joħloq effetti negattivi għall-Unjoni Ewropea.(5) Għal dawn ir-raġunijiet huwa xieraq li tiġi estiża l-validità tar-Regolament tal-Kunsill (KE) Nru 1215/2009 sal-31 ta’ Diċembru 2015.(6) Biex ikun żgurat ir-rispett lejn l-obbligi internazzjonali tal-Unjoni, il-preferenzi f’dan ir-Regolament għandhom isiru kondizzjonali fuq kontinwità jew tiġdid tar-rinunzja eżistenti mill-obbligi tad-WTO miksuba mill-Unjoni Ewropea.(7) Għall-ħarsien tal-interess ekonomiku tal-operaturi huwa meħtieġ li jiġu stipulati miżuri tanżitorji għall-prodotti li, fid-data tad-dħul fis-seħħ ta’ dan ir-Regolament, ikunu fi tranżitu jew maħżuna temporanjament ġewwa mħażen doganali.(8) [Biex ma jixxekkilx il-kummerċ, huwa meħtieġ li dan ir-Regolament jiġi applikat mill-1 ta Jannar 2011 billi r-Regolament tal-Kunsill (KE) 1215/2009 jiskadi fil-31 ta’ Diċembru 2010,]ADOTTAW DAN IR-REGOLAMENT:Artikolu 1Ir-Regolament (KE) Nru 1215/2009 huwa emendat kif ġej:(1) l-Artikolu 1 jinbidel b' dan li ġej:"Artikolu 1Arranġamenti preferenzjali1. Suġġetti għad-dispożizzjonijiet speċjali stipulati fl-Artikolu 3, il-prodotti li joriġinaw fit-territorju doganali tal-Kosovo, għajr dawk tal-intestaturi 0102, 0201, 0202, 0301, 0302, 0303, 0304, 0305, 1604, 1701, 1702 u 2204 tan-Nomenklatura Magħquda, għandhom jiġu ammessi għal importazzjoni fl-Unjoni mingħajr restrizzjonijiet jew miżuri kwantitattivi b'effett ekwivalenti u b'eżenzjoni mid-dazji doganali u imposti b'effett ekwivalenti.2. Il-prodotti li joriġinaw fl-Albanija, fil-Bożnja-Ħerzegovina, fil-Kroazja, f’dik li kienet ir-Repubblika Jugoslava tal-Maċedonja, fil-Montenegro jew fis-Serbja għandhom ikomplu jibbenefikaw mid-dispożizzjonijiet ta’ dan ir-Regolament meta indikat hekk. Huma għandhom ukoll jibbenefikaw minn kwalunkwe konċessjoni stipulata f’dan ir-Regolament li hija aktar favorevoli minn dik stipulata fil-qafas tal-ftehimiet bilaterali bejn l-Unjoni Ewropea u dawn il-pajjiżi."(2) Fl-Artikolu 2, il-paragrafu 1, l-ewwel subparagrafu (a) jinbidel b'dan li ġej:"(a) konformità mad-definizzjoni ta’ ‘prodotti derivattivi’ kif stipulata fil-Parti I, it-Titolu IV, il-Kapitolu 2, it-Taqsima 2, tar-Regolament (KEE) Nru 2454/93;"(3) Fl-Artikolu 3, il-paragrafu 2 jinbidel b’dan li ġej:"2. Id-dazji doganali applikabbli għall-importazzjonijiet lejn l-Unjoni ta' prodotti tal-‘laħam taċ-ċanga għat-trabi’ u li joriġinaw fit-territorji doganali tal-Kosovo, għandhom ikunu 20 % tad-dazju ad valorem u 20 % tad-dazju speċifiku kif stabbilit fit-Tariffi Doganali Komuni, fil-limitu tal-kwota tariffarja annwali ta' 475 tunellati espressi f'piż ta' karkassa.Kwalunkwe talba għal importazzjonijiet li tkun fil-limiti ta’ din il-kwota għandha tkun akkumpanjata minn ċertifikat ta’ awtentiċità maħruġ mill-awtoritajiet kompetenti tal-pajjiż esportatur u li jagħti prova li l-prodotti joriġinaw fit-territorju kkonċernat u jikkorrispondu għad-definizzjoni fl-Anness II ta’ dan ir-Regolament. Dan iċ-ċertifikat għandu jinħareġ mill-Kummissjoni skont il-proċedura msemmija fl-Artikolu 195(2) tar-Regolament tal-Kunsill (KE) Nru 1234/2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS)[9]."(4) Fl-Artikolu 3, il-paragrafu 3 jitħassar.(5) L-Artikolu 4 jinbidel b' dan li ġej:"Artikolu 4L-implimentazzjoni ta' kwota tariffarja għal-'laħam taċ-ċanga għat-trabi'"Ir-regoli ddettaljati għall-implimentazzjoni tal-kwota tariffarja għal-"laħam taċ-ċanga għat-trabi" għandhom jiġu ddeterminati mill-Kummissjoni skont il-proċedura msemmija fl-Artikolu 195(2) tar-Regolament tal-Kunsill (KE) Nru 1234/2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS).(6) Fl-Artikolu 12, it-tieni subparagrafu jinbidel b’dan li ġej:"Għandhu japplika sal-31 ta' Diċembru 2015. Il-preferenzi stipulati f’dan ir-Regolament m'għandhomx jibqgħu japplikaw, fl-intier tagħhom jew parti minnhom, jekk kemm-il darba l-preferenzi stipulati f'dan ir-Regolament ma jkunux permessi minħabba rinunzja stipulata mill-Organizzazzjoni Dinjija tal-Kummerċ. Il-waqfien tal-effetti bħal f’dan il-każ għandu japplika mill-jum li fih ir-rinunzja ma tibqax tgħodd. Fi żmien suffiċjenti qabel din id-data, il-Kummissjoni għandha tippubblika notifika f’ Il-Ġurnal Uffiċjali tal-Unjoni Ewropea biex tgħarraf lill-operaturi u lill-awtoritajiet kompetenti. In-notifika għandha tispeċifika liema preferenzi stipulati f’dan ir-Regolament m’għadhomx jgħoddu u d-data minn meta dawn il-preferenzi maa baqgħux jgħoddu."(7) L-Anness I jinbidel bit-test fl-Anness ta’ dan ir-Regolament.Artikolu 2Il-prodotti li, fl- 1 ta’ Jannar 2011, ikunu jew fi tranżitu jew fl-Unjoni, maħżuna temporanjament fi mħażen doganali jew f’żoni ħielsa, u li għalihom qabel id-data tkun ħarġet prova tal-oriġini kif xieraq mill-Bożnja-Ħerzegovina jew mis-Serbja skont it-Titolu IV, Kapitolu 2, Taqsima 2 tar-Regolament tal-Kummissjoni (KEE) 2454/93[10], għandhom ikomplu jibbenefikaw mir-Regolament (KE) Nru 1215/2009 sa l-1 ta' Mejju 2011.Artikolu 3Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea .[Għandu japplika mill-1 ta’ Jannar 2011].Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESSANNESS ILI JIKKONĊERNA L-KWOTI TARIFFARJI MSEMMIJA FL-ARTIKOLU 4(1)Minkejja r-regoli għall-interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies bħala li m’għandux għajr valur indikattiv, l-iskema preferenzjali għandha tkun stabbilita, fil-kuntest ta’ dan l-Anness, billi tkun koperta bil-kodiċi tan-NM. Fejn huma indikati ex kodiċi tan-NM , l-iskema preferenzjali għandha tkun stabbilita bl-applikazzjoni tal-kodiċi tan-NM u d-deskrizzjoni li tikkorrispondi magħduda flimkien.Nru tal-Ordni | Kodiċi tan-NM | Deskrizzjoni | Volum tal-kwota fis-sena 1 | Benefiċjarji | Rata ta' dazju |09.1571 | 0301 91 10 | Trota (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache and Oncorhynchus chrysogaster): ħaj; frisk jew imkessaħ; iffriżat; imnixxef, immellaħ jew fis-salmura, affumikat; fletti u laħam ieħor ta’ ħut; dqiq, tħin u pellets, tajba għall-konsum mill-bniedem | 15-il tunnellata | it-territorju doganali tal-Kosovo | 0% |0301 91 90 |0302 11 10 |0302 11 20 |0302 11 80 |0303 21 10 |0303 21 20 |0303 21 80 |0304 19 15 |0304 19 17 |ex 0304 19 18 |ex 0304 19 91 |0304 29 15 |0304 29 17 |ex 0304 29 18 |ex 0304 99 21 |ex 0305 10 00 |ex 0305 30 90 |0305 49 45 |ex 0305 59 80 |ex 0305 69 80 |09.1573 | 0301 93 00 | Karpjun: ħaj; frisk jew imkessaħ; iffriżat; imnixxef, immellaħ jew fis-salmura, affumikat; fletti jew laħam ieħor tal-ħut; dqiq, tħin u pellets, tajba għall-konsum mill-bniedem | 20 tunnellata | it-territorju doganali tal-Kosovo | 0% |0302 69 11 |0303 79 11 |ex 0304 19 18 |ex 0304 19 91 |ex 0304 29 18 ex 0304 99 21 ex 0305 10 00 ex 0505 30 90 ex 0305 49 80 ex 0305 59 80 ex 0305 69 80 |09.1575 | ex 0301 99 80 | Pagru (Dentex dentex u Pagellus spp.): ħaj; frisk jew imkessaħ; iffriżat; imnixxef, immellaħ jew fis-salmura, affumikat; fletti jew laħam ieħor tal-ħut; dqiq, tħin u pellets, tajba għall-konsum mill-bniedem | 45 tunnellata | it-territorju doganali tal-Kosovo | 0% |0302 69 61 |0303 79 71 |ex 0304 19 39 |ex 0304 19 99 |ex 0304 29 99 |ex 0304 99 99 |ex 0305 10 00 |ex 0305 30 90 |ex 0305 49 80 |ex 0305 59 80 |ex 0305 69 80 |09.1577 | ex 0301 99 80 | Spnott (Dicentrarchus labrax): ħaj; frisk jew imkessaħ; iffriżat; imnixxef; immellaħ jew fis-salmura, affumikat; fletti jew laħam ieħor tal-ħut; dqiq, tħin u pellets, tajba għall-konsum mill-bniedem | 30 tunnellata | it-territorju doganali tal-Kosovo | 0% |0302 69 94 |ex 0303 77 00 |ex 0304 19 39 |ex 0304 19 99 |ex 0304 29 99 |ex 0304 99 99 |ex 0305 10 00 |ex 0305 30 90 |ex 0305 49 80 |ex 0305 59 80 |ex 0305 69 80 |09.1515 | ex 2204 21 93 | Inbid ta' għeneb frisk, ta' saħħa alkoħolika attwali bil-massa ta' mhux aktar minn 15 % vol, għajr inbid effervexxenti | 50 000hl2 | L-Albanija5, il-Bożnja-Ħerzegovina7, il-Kroazja3, dik li kienet ir-Repubblika Jugoslava tal-Maċedonja4, il-Montenegro6, is-Serbja8 jew it-territorju doganali tal-Kosovo | Eżenzjoni |ex 2204 21 94 |ex 2204 21 95 |ex 2204 21 96 |ex 2204 21 97 |ex 2204 21 98 |ex 2204 29 93 |ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 |1 Volum globali wieħed għal kull kwota tariffarja aċċessibbli għall-importazzjonijiet li joriġinaw fil-pajjiżi benefiċjarji.2.Il-volum ta' din il-kwota tariffarja globali għandha titnaqqas jekk jiżdied il-volum tal-kwota tariffarja individwali applikabbli taħt in-Nru tal-ordni 09.1588 għal ċerti nbejjed li joriġinaw fil-Kroazja.3 Aċċess għal din il-kwota tariffarja globali, għall-inbid li joriġina mir-Repubblika tal-Kroazja, huwa bil-kundizzjoni li qabel jiskadu ż-żewġ kwoti tariffarji individwali stipulati fil-Protokoll Addizzjonali dwar l-inbid konkluż mal-Kroazja. Dawn il-kwoti tariffarji individwali huma miftuħa taħt in-Nri tal-ordni 09.1588 u 09.1589.4 Aċċess għal din il-kwota tariffarja globali għall-inbid li joriġina f’dik li kienet ir-Repubblika Jugoslava tal-Maċedonja, huwa bil-kundizzjoni li qabel jiskadu ż-żewġ kwoti tariffarji individwali stipulati fil-Protokoll Addizzjonali dwar l-inbid konkluż ma’ dik li kienet ir-Repubblika Jugoslava tal-Maċedonja. Dawn il-kwoti tariffarji individwali huma miftuħa skont in-Nri tal-ordni 09.1558 u 09.1559.5 Aċċess għal din il-kwota tariffarja globali, għall-inbid li joriġina fir-Repubblika tal-Albanija, huwa bil-kundizzjoni li qabel jiskadu ż-żewġ kwoti tariffarji individwali stipulati fil-Protokoll Addizzjonali dwar l-inbid konkluż mal-Albanija. Dawn il-kwoti tariffarji individwali huma miftuħa skont in-Nri tal-ordni 09.1512 u 09.1513.6.Aċċess għal din il-kwota tariffarja globali, għall-inbid li joriġina mill-Montenegro, huwa bil-kundizzjoni li qabel jiskadu l-kwoti tariffarji individwali stipulati fil-Protokoll dwar l-inbid konkluż mal-Montenegro. Din il-kwota individwali hi miftuħa skont in-Nru tal-ordni 09.1514.7.Aċċess għal din il-kwota tariffarja globali, għall-inbid li joriġina mill-Bożnja-Ħerzegovina, huwa bil-kundizzjoni li qabel jiskadu ż-żewġ kwoti tariffarji individwali stipulati fil-Protokoll dwar l-inbid konkluż mal-Bożnja-Ħerzegovina. Dawn il-kwoti individwali huma miftuħa skont in-Nri tal-ordni 09.1528 u 09.1529.8.Aċċess għal din il-kwota tariffarja globali, għall-inbid li joriġina mis-Serbja, hija bil-kundizzjoni li qabel jiskadu ż-żewġ kwoti tariffarji individwali stipulati fil-Protokoll dwar l-inbid konkluż mas-Serbja. Dawn il-kwoti individwali huma miftuħa skont in-Nri tal-ordni 09.1526 u 09.1527.DIKJARAZZJONI FINANZJARJA LEĠIŻLATTIVA GĦAL PROPOSTI LI JKOLLHOM IMPATT BAĠITARJU ESKLUSSIVAMENT FUQ L-INTROJTU1. ISEM IL-PROPOSTA:Ir-Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1215/2009 li jintroduċi ċerti miżuri kummerċjali ta' eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni tal-Unjoni Ewropea2. LINJI TAL-BAĠIT:Il-Kapitolu u l-Artikolu: 120Ammont stmat għas-sena kkonċernata (2010): EUR 14 079 700 0003. IMPATT FINANZJARJU( Il-proposta ma għandha l-ebda implikazzjonijiet finanzjarjiX Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:(EUR miljun sa punt deċimali wieħed)Linja baġitarja | Dħul[11] | Perjodu ta' 12-il xahar, li jibda mill-01/01/2011 | [Sena n] |Artikolu 120 | Impatt fuq ir-riżorsi proprji | 0.3 |Sitwazzjoni wara l-azzjoni |[n+1] | [n+2] | [n+3] | [n+4] | [n+5] |L-Artikolu ... |L-Artikolu ... |4. IL-MIŻURI KONTRA L-FRODIFil-każ ta’ frodi jew nuqqas ta’ kooperazzjoni amministrattiva għall-verifika ta’ evidenza tal-oriġini, jew fil-każ ta’ nuqqas ta’ konformità mal-kundizzjonijiet stipulati għall-intitolament tal-arranġament preferenzjali, il-Kummissjoni tista’ tieħu miżuri biex tissuspendi l-arranġament, kollu kemm hu jew parti minnu, stipulat fir-Regolament tal-Kunsill (KE) Nru 1215/2009.5. RIMARKI OĦRAIl-kalkolu tal-impatt finanzjarju huwa msejjes fuq tariffi għan-Nazzjon l-Aktar Favorit (MFN) ippeżati skont il-kummerċ estern f’livell HS2. Il-kalkolu ssawwar fuq il-bażi taċ-ċifri tal-2008.L-impatt fuq ir-riżorsi proprji huwa espress bħala ammont nett (jiġifieri kkalkulat billi jitnaqqsu 25 % tal-ispejjeż ta’ ġbir mill-ammont gross).Fir-rigward tat-trattament preferenzjali għall-frott u l-ħaxix il-kalkolu kien imsejjes fuq it-tneħħija tat-tariffa. Madankollu, it-telf attwali huwa biss ta’ frazzjoni mill-ammonti indikati, billi t-trattament preferenzjali jirreferi biss għal element speċifiku tal-valur totali tal-MFN.Tabella 2: L-importazzjonijiet ewlenin tal-UE mill-Kosovo bir-reġim tal-importazzjoni u “t-telf” stmat tad-dħul mit-tariffi tal-UE, 2008 (EUR miljun u %)HS2 | Importazzjonijiet tal-UE* | Importazzjonijiet preferenzjali | Importazzjonijiet MFN-0 | Tariffa MFN** | “Telf ta’ tariffi” |f'miljuni ta' EUR | f'miljuni ta' EUR | f'miljuni ta' EUR | % | f'miljuni ta' EUR |Subtotal | 64.2 | 8.7 | 54.8 | m.a. | 0.4 |Importazzjonijiet oħra HS2 | 13.9 | 0.4 | 13.3 | m.a. | m.a. |IL-PRODOTTI KOLLHA | 78.1 | 9.2 | 68.1 | m.a. | m.a. |Sors: COMEXT u TRAINS. Nota: *Naqqas l-importazzjonijiet li jaqgħu taħt reġim 'mhux magħruf'. **Ippeżati skont il-kummerċ estern[1] ĠU L 240, 23.9.2000, p. 1.[2] ĠU L 328, 15.12.2009, p. 1.[3] Kif definit mill-UNSCR 1244/99.[4] ĠU L 240, 23.9.2000, p. 1.[5] ĠU L 328, 15.12.2009, p. 1.[6] ĠU L 233, 30.8.2008, p. 6.[7] ĠU L 28, 30.1.2010, p. 2.[8] Kif definit mill-UNSCR 1244/99.[9] ĠU L 299, 16.11.2007, p. 1.[10] ĠU L 253, 11.10.1993, p. 1.[11] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali), l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir


				|

		52015PC0041

			Proposta għal REGOLAMENT TAL-KUNSILL li jemenda r-Regolament (UE) Nru 2015/104 fir-rigward ta' ċerti opportunitajiet tas-sajd għall-ispnott /* COM/2015/041 final - 2015/0025 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Ir-Regolament tal-Kunsill (UE)
Nru 2015/104 jiffissa l-opportunitajiet tas-sajd għall-2015 għal
ċerti stokkijiet ta' ħut u gruppi ta' stokkijiet ta' ħut,
applikabbli fl-ilmijiet tal-Unjoni u, għall-bastimenti tal-Unjoni,
f'ċerti ilmijiet mhux tal-Unjoni. Normalment, dawn l-opportunitajiet
tas-sajd jiġu emendati diversi drabi waqt il-perjodu li matulu jkunu
fis-seħħ.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Mhux applikabbli.
3.           L-ELEMENTI LEGALI
TAL-PROPOSTA
L-emendi proposti jiimmiraw li jimmodifikaw
ir-Regolament 2015/104 kif deskritt hawn taħt.
Fil-proposta tagħha għar-Regolament
(UE) Nru 2015/104 (COM (2014) 670), il-Kummissjoni inkludiet miżuri
għall-protezzjoni tal-istokk tal-ispnott (Dicentrarchus labrax)Dicentrarchus labrax) fl-Atlantiku tal-Grigal.
F’Ġunju 2014, il-Kunsill Internazzjonali għall-Esplorazzjoni
tal-Baħar (ICES) ħareġ parir xjentifiku dwar dan l-istokk, li
ilu juri tnaqqis rapidu sa mill-2012. Barra minn hekk, il-Kumitat Xjentifiku,
Tekniku u Ekonomiku għas-Sajd (STECF) kien tal-fehma li, b’mod
ġenerali, il-miżuri nazzjonali attwali għall-protezzjoni
tal-ispnott urew li mhumiex effettivi. L-ispnott huwa speċi li tikber
bil-mod u timmatura tard. Bħalissa, il-mortalità mis-sajd ta' dan l-istokk
hija erba’ darbiet ogħla mil-livell li jista' jiżgura r-rendiment
massimu sostenibbli (MSY).
Il-proposta tal-Kummissjoni kienet tinkludi
limitu fuq il-qabdiet minn sajjieda dilettanti, l-hekk imsejjaħ "bag
limit" , u sett ta’ miżuri li jindirizzaw is-sajd kummerċjali
għal din l-ispeċi. Dawn il-miżuri ma nżammux mill-Kunsill u
għalhekk ma jinsabux fir-Regolament tal-Kunsill (UE) 2015/104.
Il-Kummissjoni issa qiegħda
fil-proċess li tadotta miżuri mmirati li jnaqqsu b'mod urġenti
l-mortalità mis-sajd tal-ispnott fl-Atlantiku tal-Grigal, abbażi
tal-Artikolu 12 tar-Regolament (UE) Nru 1380/2013 tal-Parlament
Ewropew u tal-Kunsill dwar il-Politika Komuni tas-Sajd ("ir-Regolament
bażiku tal-PKS"). Dawn il-miżuri huma mmirati lejn is-sajd
kummerċjali għall-ispnott. Billi s-sajd rikreattiv jikkontribwixxi
għall-mortalità mis-sajd ta’ din l-ispeċi, jinħtieġ li
jiġi introdott limitu fuq il-qabdiet għas-sajjieda dilettanti
fir-Regolament dwar l-Opportunitajiet tas-Sajd għall-2015.
2015/0025 (NLE)
Proposta għal
REGOLAMENT TAL-KUNSILL
li jemenda r-Regolament (UE) Nru 2015/104
fir-rigward ta' ċerti opportunitajiet tas-sajd għall-ispnott
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b’mod partikolari l-Artikolu 43(3) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Ir-Regolament tal-Kunsill
(UE) Nru 2015/104[1]
ma fihx opportunitajiet tas-sajd għall-istokk tal-ispnott (Dicentrarchus
labrax) fl-Atlantiku tal-Grigal.
(2)       F’Ġunju tal-2014,
il-Kunsill Internazzjonali għall-Esplorazzjoni tal-Baħar (ICES)
ħareġ parir xjentifiku dwar l-istokk tal-ispnott fl-Atlantiku
tal-Grigal u kkonferma li dan l-istokk ilu juri tnaqqis rapidu sa mill-2012.
Barra minn hekk, il-Kumitat Xjentifiku, Tekniku u Ekonomiku għas-Sajd
(STECF) ivvaluta l-protezzjoni tal-ispnott bil-miżuri nazzjonali
fis-seħħ u, b’mod ġenerali, qies li dawn mhumiex effettivi.
L-ispnott huwa speċi li tikber bil-mod u timmatura tard. Bħalissa,
il-mortalità mis-sajd tal-ispnott fl-Atlantiku tal-Grigal hija erba’ darbiet
ogħla mil-livell li jista' jiżgura r-rendiment massimu sostenibbli
(MSY).
(3)       Il-Kummissjoni adottat
miżuri urġenti abbażi tal-Artikolu 12 tar-Regolament (UE)
Nru 1380/2013 tal-Parlament Ewropew u tal-Kunsill[2] sabiex titnaqqas
il-mortalità mis-sajd, ikkawżata minn ċertu sajd kummerċjali
għall-ispnott.
(4)       Anki s-sajd rikreattiv
jikkontribwixxi b’mod sinifikanti għall-mortalità mis-sajd ta' dak
l-istokk. Għalhekk huwa xieraq li jiġu stabbiliti l-opportunitajiet
tas-sajd fil-forma ta’ limitu ta’ kuljum fuq l-għadd ta’ ħut li
jista’ jinżamm mis-sajjieda rikreattivi. Is-sajd rikreattiv jinkludi
diversi forom, bħal sajd minn bastiment rikreattiv jew is-sajd mill-kosta.
(5)       Billi limitu ta’ kuljum ta'
dan it-tip jikkomplementa l-miżuri urġenti li adottat il-Kummissjoni
għal ċertu sajd kummerċjali, dan ir-Regolament għandu
jidħol fis-seħħ sebat ijiem wara l-pubblikazzjoni tiegħu.
(6)       Għalhekk, ir-Regolament
tal-Kunsill (UE) Nru 2015/104 għandu jiġi emendat kif xieraq.
ADOTTA DAN IR-REGOLAMENT:
Artikolu 1

Ir-Regolament (UE) Nru 2015/104 huwa emendat
kif ġej:
(1)
L-Artikolu 2 jinbidel b'dan li ġej:
Artikolu
2
Kamp
ta’ applikazzjoni
1. Dan ir-Regolament għandu japplika
għall-bastimenti li ġejjin:
(a)        il-bastimenti tal-Unjoni;
(b)        il-bastimenti ta’ pajjiżi
terzi fl-ilmijiet tal-Unjoni.
2. Għall-finijiet tal-Artikolu 11a,
dan ir-Regolament għandu japplika wkoll għas-sajd
rikreattiv."
(2)
Fl-Artikolu 3 jiżdied il-punt (m) li ġej:
"(m) "Sajd rikreattiv" tfisser
attivitajiet ta’ sajd mhux kummerċjali li jisfruttaw riżorsi
akkwatiċi ħajjin għar-rikreazzjoni, għat-turiżmu jew
għall-isport;
(3)
Għandu jiddaħħal l-Artikolu 11a
li ġej:
"Artikolu
11a
Sajd
rikreattiv għall-ispnott fl-Atlantiku tal-Grigal
Fis-sajd rikreattiv fiż-żoni
tal-ICES IVb, IVc, VIIa, VIId, VIIe, VIIf, VIIg, VIIh, VIIj u VIIk ma
jistgħux jinżammu aktar minn tliet kampjuni ta' spnott għal kull
persuna kuljum."
(4)
L-Anness I għar-Regolament (UE) Nru 2015/104
huwa emendat skont l-Anness għal dan ir-Regolament.
Artikolu 2
Dan ir-Regolament jidħol
fis-seħħ sebat ijiem wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               IR-REGOLAMENT TAL-KUNSILL (UE) Nru 2015/104
tad-19 ta' Jannar 2015 li jiffissa għall-2015
l-opportunitajiet tas-sajd għal ċerti stokkijiet ta’ ħut u
gruppi ta’ stokkijiet ta’ ħut, applikabbli fl-ilmijiet tal-Unjoni u,
għal bastimenti tal-Unjoni, f’ċerti ilmijiet mhux tal-Unjoni, u li
jemenda r-Regolament (UE) Nru 43/2014 u jħassar ir-Regolament
tal-Kunsill (UE) Nru 779/2014
[2]               IR-REGOLAMENT (UE) Nru 1380/2013 TAL-PARLAMENT
EWROPEW U TAL-KUNSILL
tal-11 ta'
Diċembru 2013 dwar il-Politika Komuni tas-Sajd, li jemenda r-Regolamenti
tal-Kunsill (KE) Nru 1954/2003 u (KE) Nru 1224/2009 u li jħassar
ir-Regolamenti tal-Kunsill (KE) Nru 2371/2002 u (KE) Nru 639/2004 u
d-Deċiżjoni tal-Kunsill 2004/585/KE.
ANNESS
għall-proposta għal Regolament
tal-Kunsill
li jemenda r-Regolament (UE) Nru 2015/104
fir-rigward ta' ċerti opportunitajiet tas-sajd
L-Anness I tar-Regolament (UE) Nru
2015/104 huwa emendat kif ġej:
1. L-entrata li ġejja tiddaħħal
fl-ewwel tabella (tabella li tqabbel l-ismijiet bil-Latin mal-ismijiet komuni)
wara l-entrata ta’ Deania calcea:
 "Dicentrarchus labrax Seabass || BSS || Spnott"
2. L-entrata li ġejja tiddaħħal
fit-tieni tabella (li tqabbel l-ismijiet komuni mal-ismijiet bil-Latin) wara
l-entrata tar-raja rotonda:
 Spnott || BSS || Dicentrarchus labrax"


title: Il-proposta IR-REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 1080/2006 dwar il-Fond Ewropew għall-Iżvilupp Reġjonali fir-rigward tal-eliġibbiltà tal-interventi għall-akkomodazzjoni favur il-komunitajiet emarġinati

text:
Avviż Legali Importanti

|

52009PC0382

	[pic] | KUMMISSJONI TAL-KOMUNITAJIET EWROPEJ |Brussel 17.7.2009KUMM(2009) 382 finali2009/0105 (COD)Il-propostaIR-REGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 1080/2006 dwar il-Fond Ewropew għall-Iżvilupp Reġjonali fir-rigward tal-eliġibbiltà tal-interventi għall-akkomodazzjoni favur il-komunitajiet emarġinatiMEMORANDUM TA’ SPJEGAZZJONI1. KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Il-proposta għandha l-għan li tippermetti s-sostenn finanzjarju tal-FEŻR (Fond Ewropew għall-Iżvilupp Reġjonali) biex isiru l-interventi dwar l-akkomodazzjoni favur il-komunitajiet emarġinati fl-Istati Membri li daħlu fl-Unjoni Ewropea fl-1 ta’ Mejju 2004 jew wara. Fl-Istati Membri l-ġodda, il-biċċa l-kbira minn dawn il-komunitajiet joqogħdu f’żoni rurali u fid-djar ta' kenn (kemm f’żoni rurali kif ukoll fl-ibliet) u ma jistgħux jibbenefikaw mis-sostenn tal-FEŻR. L-Artikolu 7(2) tar-Regolament tal-FEŻR[1] jistipula l-eliġibbiltà tal-infiq fl-akkomodazzjoni fl-Istati Membri l-ġodda. Madankollu, l-esperjenza s'issa turi li l-kundizzjonijiet għall-eliġibbiltà ma jissodisfawx il-ħtiġijiet attwali. Fil-preżent, skont id-dispożizzjonijiet attwali tal-FEŻR, l-interventi dwar l-akkomodazzjoni jistgħu jsiru fil-qafas tax-xogħlijiet tal-iżvilupp urban u taħt forma ta’ restawr ta' djar preżenti. Għaldaqstant, is-sostenn tal-interventi dwar l-akkomodazzjoni fiż-żoni rurali jew għas-sostituzzjoni ta’ “djar” li huma fi stat ħażin ħafna fl-ibliet u fiż-żoni rurali ma jistax ikun eliġibbli skont il-FEŻR. Qed jiżdied it-tħassib u qed jinħass il-bżonn fl-UE li tkun miġġielda l-esklużjoni soċjali, u dan jinkludi s-sitwazzjoni partikolari tar-Roma. Il-Parlament Ewropew[2] u l-Kunsill[3] kemm-il darba talbu li l-Kummissjoni tieħu l-passi biex tippromwovi l-inklużjoni ta’ dawn il-komunitajiet li jħabbtu wiċċhom man-nuqqas ta’ kumditajiet essenzjali u mal-emarġinazzjoni. Il-Kummissjoni kkommettiet ruħha li tipproponi – fil-qafas tal-Fondi Strutturali – miżuri li jtejbu l-kundizzjonijiet tal-ħajja ta’ dawn il-Komunitajiet. Din il-proposta għall-emendar tar-Regolament tal-FEŻR tirrappreżenta dan l-impenn. U, bil-għan ta’ simplifikazzjoni, din il-proposta fiha l-modifiki żgħar għall-abbozz tal-Artikolu 7(2) attwali tar-Regolament tal-FEŻR fir-rigward il-qafas li fi ħdanu jkun jista' jsir intervent dwar l-akkomodazzjoni fl-ibliet mingħajr ma jinbidlu r-regoli attwali tal-eliġibbiltà favur l-UE-12. B’mod partikolari: i) l-Artikolu 7(2) tar-Regolament tal-FEŻR jagħti lill-Kummissjoni l-poteri tal-implimentazzjoni biex tiddefinixxi l-kriterji tal-għażla taż-żoni u l-lista ta' interventi eliġibbli dwar l-akkomodazzjoni. Il-Kummissjoni eżerċitat il-poteri tagħha fl-Artikolu 47 tar-Regolament (KE) Nru 1828/2006; Madankollu, minħabba d-diversità kbira tas-sitwazzjonijiet attwali tal-akkomodazzjoni, jidher ċar li l-kriterji li ffissat il-Kummissjoni mhumiex xierqa. Għaldaqstant, issa ġew issimplifikati. Biex tiġi adottata s-simplifikazzjoni tal-Artikolu 47 tar-Regolament (KE) Nru 1828/2006 li qed issir bħalissa, huwa propost li jkun stipulat li l-poteri tal-implimentazzjoni mogħtija lill-Kummissjoni jkunu b'għażla u mhux obbligatorji. ii) Biex l-affarijiet ikunu ċari, it-tipi ta' interventi li jkunu eliġibbli fil-bini eżistenti (ir-restawr u t-tibdil tal-użu tal-bini pubbliku biex jintuża bħala “akkomodazzjoni soċjali”) għandhom jiddaħħlu fir-Regolament propost. iii) Fl-aħħar nett, il-kliem li jidher fl-Artikolu 7(2) tar-Regolament tal-FEŻR, l-infiq se jkun ipprogrammat “fil-qafas ta’ operazzjoni ta’ żvilupp ta’ belt jew linja ta’ prijorità għaż-żoni fejn hemm jew fejn jidher li se jkun hemm deterjorament fiżiku u esklużjoni soċjali” jeħtieġ li jkun irranġat. Għalhekk huwa propost li l-kliem “operazzjoni” u “linja ta’ prijorità” ikunu sostitwiti bit-terminu “approċċ integrat”, li jiżgura li intervent dwar l-akkomodazzjoni jkun jifforma parti minn intervent fuq medda iżjed wiesgħa li jinkludi aspetti marbutin mal-akkomodazzjoni bħal mhuma s-servizzi soċjali, il-postijiet pubbliċi, il-kultura, l-edukazzjoni, l-infrastruttura tat-trasport, l-attivitajiet ekonomiċi taż-żona, eċċ. mingħajr ma jitqiesu s-sorsi tal-finanzi. |lt | Il-kuntest ġenerali L-aċċess għall-akkomodazzjoni u kundizzjonijiet tal-għajxien li huma sodisfaċenti huma ħtiġiet bażiċi fis-soċjetà tagħna, b’mod partikolari għal dawk li huma l-iżjed vulnerabbli. Il-kundizzjonijiet tal-għajxien b’nuqqasijiet estremi, ta’ komunitajiet emarġinati, huma, fil-biċċa l-kbira, ta’ min jikkundannahom: Rata ogħlja ta’ nies bla impjieg, livelli baxxi ta' edukazzjoni, nuqqas ta’ snajja’, nuqqas ta’ servizzi tas-saħħa, il-kriminalità, is-segregazzjoni fiżika, l-esklużjoni soċjali, ir-razziżmu u l-iżgumbramenti, flimkien jagħmlu xbiha kerha li tmur kontra l-valuri bażiċi tal-Unjoni Ewropea. Is-sostenn finanzjarju mill-Fondi Strutturali jistgħu jgħajnu bil-kbir l-isforzi tal-Awtoritajiet Nazzjonali biex itemmu sitwazzjonijiet inaċċettabbli bħal dawn. Għalhekk, se jsiru disponibbli l-allokazzjonijiet finanzjarji wkoll għall-interventi għall-akkomodazzjoni favur il-komunitajiet li bħalissa mhumiex eliġibbli skont il-FEŻR, jiġifieri: i) għall-interventi favur l-akkomodazzjoni li mhumiex limitati għall-bliet, u ii) għall-interventi favur l-akkomodazzjoni fejn djar ta’ kundizzjoni ħażina ħafna jinbnew mill-ġdid, mingħajr ma titqies iż-żona fejn qegħdin (kemm jekk ikunu f'“belt” kif ukoll f’post “rurali”). Biex tiġi evitata d-diskriminazzjoni inġustifikata, il-prinċipju ewlieni tal-interventi proposti għandhom ikunu t-tieni Prinċipju Bażiku dwar l-inklużjoni tar-Roma; skont dan il-prinċipju l-interventi li jqiegħdu lill-poplu Roma bħala pubbliku destinatarju ma għandhomx jeskludu lil nies oħrajn li qegħdin f'ċirkostanzi soċjoekonomiċi simili[4]. Barra minn hekk, l-interventi għall-akkomodazzjoni favur il-komunitajiet emarġinati li qegħdin fi stat ta’ privazzjoni estrema huma biss parti minn kwistjoni kumplessa. Għalhekk jeħtieġ li jkun hemm approċċ integrat u multidimensjonali lejhom li jkun iddefinit fuq livell nazzjonali, bi sħubiji f'saħħithom li jieħdu ħsieb l-aspetti tal-edukazzjoni, l-affarijiet soċjali, l-integrazzjoni, il-kultura, is-saħħa, l-impjieg, is-sigurtà eċċ. B’hekk, l-għan tal-proposta li temenda r-Regolament tal-FEŻR attwali huwa li, fil-qafas ta’ approċċ integrat, jipprovdi kundizzjonijiet tal-akkomodazzjoni aċċettabbli. F’dan il-kuntest, ir-rwol tal-awtoritajiet pubbliċi f’kull stadju tal-implimentazzjoni huwa ta’ importanza enormi. |Nd | Id-dispożizzjonijiet eżistenti fil-qasam tal-proposta Bl-eċċezzjoni tal-intervent dwar l-effiċjenza fl-enerġija u l-enerġija rinnovabbli li hu aċċessibbli għall-Istati Membri kollha, l-interventi sostnuti mill-FEŻR fis-settur tad-djar huma riżervati għall-Istati Membri biss li ssieħbu fl-Unjoni Ewropea fl-1 ta’ Mejju 2004 jew wara, u skont il-kundizzjonijiet stipulati fl-Artikolu 7, il-paragrafu 2 tar-Regolament Nru 1080/2006 u l-Artikolu 47 tar-Regolament tal-Kummissjoni Nru 1828/2006. Kif ġie spjegat hawn fuq, dawn il-kundizzjonijiet mhumiex biżżejjed biex jieħdu ħsieb il-problema speċifika tal-akkomodazzjoni ta' komunitajiet li huma emarġinati. Ta’ min wieħed jinnota wkoll li l-FAEŻR (Fond Agrikolu Ewropew għall-Iżvilupp Rurali) diġà qiegħed jintervjeni fis-settur tad-djar f’żoni rurali skont ir-Regolament (KE) Nru 1698/2005 (pereżempju l-Assi 3 “Il-kwalità tal-ħajja fiż-żoni rurali u d-diversifikazzjoni tal-ekonomija rurali”– l-Artikolu 52(b)(ii) “it-tiġdid u l-iżvilupp tal-irħula”). L-interventi għall-akkomodazzjoni favur il-komunitajiet emarġinati fiż-żoni rurali sostnuti kemm mill-FAEŻR kif ukoll mill-FEŻR, meta jkunu implimentati fil-qafas ta’ approċċi integrati, fejn jista' jikkontribwixxi wkoll l-FSE, se jżidu s-sostenn finanzjarju disponibbli b’mod sinifikanti. Ikun fil-kompetenza tal-Istati Membri li jiddefinixxu, fil-qafas tal-approċċ integrat, komplementarjetà tal-Fondi biex jittejjeb mill-iżjed l-effett sinerġiku. |140 | Il-konsistenza mal-politiki u l-għanijiet l-oħra tal-Unjoni Din il-proposta hija konsistenti mal-għanijiet politiċi tal-UE fl-oqsma ta' ebda diskriminazzjoni, l-opportunitajiet indaqs, il-koeżjoni ekonomika u soċjali, l-iżvilupp reġjonali u l-koeżjoni territorjali. . |2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Il-konsultazzjoni mal-partijiet interessati |211 | Il-metodi ta’ konsultazzjoni, is-setturi ewlenin fil-mira u l-profil ġenerali ta' dawk li wieġbu L-Awtoritajiet Nazzjonali, ir-rappreżentanti tal-komunitajiet emarġinati u l-MPE ġew ikkonsultati ħafna drabi b’mod informali dwar il-possibbiltajiet li joffri l-Artikolu 7(2) tar-Regolament tal-FEŻR lill-komunitajiet emarġinati; u dwar id-diffikultajiet, u l-modi differenti kif dawn jistgħu jiġu megħlubin. |212 | Sinteżi tar-reazzjonijiet u ta' kif dawn ġew ikkunsidrati Ir-riżultat ta’ dawn il-konsultazzjonijiet kollha kien li s-soluzzjonijiet ibbażati fuq l-interpretazzjoni tar-Regolament Nru 1080/2006 ma kinux adegwati. |Il-ġbir u l-użu tal-għarfien espert |229 | Ma kien hemm bżonn ebda għarfien espert estern. |230 | Il-valutazzjoni tal-impatt Il-proposta preżenti tippermetti s-sostenn finanzjarju tal-FEŻR fl-interventi għall-akkomodazzjoni fil-każ ta’ komunitajiet emarġinati li jgħixu f’kundizzjonijiet ħżiena ħafna u fejn l-okkorrenza tal-esklużjoni soċjali hija għolja. Dan ma jistax iseħħ mingħajr il-modifika tal-qafas regolatorju eżistenti. |3. L-ELEMENTI LEGALI TAL-PRoposta |305 | Sinteżi tal-azzjoni proposta Il-modifika proposta għall-Artikolu 7(2) tar-Regolament (KE) Nru 1080/2006 dwar il-Fond Ewropew għall-Iżvilupp Reġjonali taħseb biex tippermetti u tiffaċilita l-interventi għall-akkomodazzjoni favur il-komunitajiet emarġinati fl-Istati Membri ġodda fil-każijiet fejn id-dispożizzjonijiet attwali ma jistgħux japplikaw. Minħabba l-kumplessità tal-intervent, jeħtieġ li l-Awtoritajiet Nazzjonali jimxu mal-qafas ta’ approċċ integrat. Ma’ dan, għall-għan ta’ simplifikazzjoni, huma proposti xi modifiki żgħar għall-abbozz tad-dispożizzjoni attwali. |310 | Il-bażi legali Fl-Artikolu 7(2) tar-Regolament (KE) Nru 1080/2006 tal-Parlament Ewropew u tal-Kunsill dwar il-Fond Ewropew għall-Iżvilupp Reġjonali, hemm definiti l-kundizzjonijiet għall-eliġibbiltà li japplikaw għas-settur tad-djar fl-Istati Membri l-ġodda. |329 | Il-prinċipju tas-sussidjarjetà Il-proposta hija konformi mal-prinċipju tas-sussidjarjetà, tant li twessa’ l-medda ta’ possibbiltajiet għall-Istati Membri l-ġodda biex isostnu l-interventi għall-akkomodazzjoni favur il-komunitajiet emarġinati bil-mod li jidhrilhom li jkun l-iżjed xieraq u fl-istess ħin iżżomm l-approċċ integrat bħala kundizzjoni minima għall-intervent. Dan jippermetti li l-interventi jistgħu jkunu speċifikament xierqa għal kull komunità minkejja li jkunu msejsin fuq metodu komuni. |Il-prinċipju tal-proporzjonalità |331 | Din il-proposta hija konformi mal-prinċipju tal-proporzjonalità għaliex hija limitata li tippermetti s-sostenn tal-FEŻR fis-settur tad-djar biss favur il-komunitajiet emarġinati u favur każi fejn ma japplikawx id-dispożizzjonijiet preżenti. Dan l-intervent huwa limitat għal dawk l-Istati Membri li għandhom din il-problema. |332 |L-għażla tal-istrumenti |341 | L-istrument li qed jiġi propost: Ir-Regolament. |342 | Il-Kummissjoni diġà eżaminat il-possibbiltajiet li toffri l-leġiżlazzjoni preżenti. Ir-regoli preżenti li jillimitaw l-eliġibbiltà, ma jippermettux l-interventi għall-akkomodazzjoni barra l-bliet, minkejja interpretazzjoni kemm jista’ jkun flessibbli, lanqas ma jippermettu l-bini ta’ djar minflok postijiet ta' kenn għal komunitajiet emarġinati li jgħixu fl-Istati Membri. |4. L-IMPLIKAZZJONI BAġITARJA |409 | Il-proposta ma għandha l-ebda effett fuq il-baġit tal-Komunità. |Il-proposta2009/0105 (COD)IR-REGOLAMENT (KE) NRU .../2009 TAL-PARLAMENT EWROPEW U TAL-KUNSILLli jemenda r-Regolament (KE) Nru 1080/2006 dwar il-Fond Ewropew għall-Iżvilupp Reġjonali fir-rigward tal-eliġibbiltà tal-interventi għall-akkomodazzjoni favur il-komunitajiet emarġinatiIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 162 tiegħu,Wara li kkunsidraw il-proposta mill-Kummissjoni[5],Wara li kkunsidraw l-opinjoni tal-Kumitat Ekonomiku u Soċjali Ewropew[6],Wara li kkunsidraw l-opinjoni tal-Kumitat tar-Reġjuni[7],Filwaqt li jaġixxu skont il-proċedura stabbilita fl-Artikolu 251 tat-Trattat,Billi,(1) Bil-għan li tittejjeb il-koeżjoni soċjali u ekonomika tal-Komunità, jeħtieġ li jkunu appoġġjati l-interventi limitati għar-restawr tal-bini eżistenti biex jintuża għall-akkomodazzjoni fl-Istati Membri li ssieħbu mal-Unjoni Ewropea fl-1 ta’ Mejju 2004 jew qabel. Dawn l-interventi jistgħu jsiru skont il-kundizzjonijiet stipulati fl-Artikolu 7(2) tar-Regolament (KE) Nru 1080/2006 tal-Parlament Ewropew u tal-Kunsill tal-5 ta' Lulju 2006 dwar il-Fond Ewropew għall-Iżvilupp Reġjonali u li jħassar ir-Regolament (KE) Nru 1783/1999[8](2) L-infiq għandu jiġi pprogrammat fil-qafas ta' operazzjoni ta' żvilupp urban integrata jew ta' linja ta’ prijorità għal żoni li jkunu jinsabu għaddejjin jew mheddin minn deterjorament fiżiku u esklużjoni soċjali. Għall-għan li kollox ikun ċar, il-kundizzjonijiet li jridu jkunu sodisfatti biex isiru l-interventi għall-akkomodazzjoni fl-ibliet jeħtieġ li jkunu simplifikati. Għaldaqstant, l-infiq fuq l-interventi għall-akkomodazzjoni għandhom ikunu pprogrammati skont parametri differenti, ikunu minn fejn ikunu ġejjin il-finanzi għalihom. Irid jingħad ukoll li huwa eliġibbli biss l-infiq fl-interventi fuq binjiet li diġà jeżistu.(3) F’dawk l-Istati Membri li japplika għalihom l-Artikolu 7(2) tar-Regolament (KE) Nru 1080/2006, hemm jgħixu wkoll numru kbir ta’ komunitajiet emarġinati. Għalhekk jeħtieġ li l-eliġibbiltà tal-infiq tkun estiża għall-interventi għall-akkomodazzjoni favur dawn il-komunitajiet li jgħixu fiż-żoni rurali.(4) Jeħtieġ ukoll li l-infiq fil-bini ta’ djar ġodda flok dawk li hemm diġà wkoll ikun eliġibbli, kemm jekk dawn il-komunitajiet jgħixu fl-ibliet kif ukoll jekk jgħixu f’żoni rurali, minħabba l-istat ferm ħażin ta’ djarhom.(5) Konformi mal-Prinċipju Nru 2 tal-Prinċipji Bażiċi Komuni dwar l-Inklużjoni tar-Roma li tenna l-Kunsill fil-Konklużjonijiet tiegħu dwar l-Inklużjoni tar-Roma tat-8 ta’ Ġunju 2009, l-interventi għall-akkomodazzjoni li jiffukaw fuq grupp destinatarju speċifiku ma għandhomx jeskludu lil nies oħra li qegħdin f’ċirkostanzi soċjoekonomiċi simili.(6) Konformi mal-Prinċipju Nru 1 ta’ dawn il-Prinċipji Bażiċi Komuni, sabiex ikun limitat ir-riskju ta’ segregazzjoni, l-interventi għall-akkomodazzjoni ta’ komunitajiet emarġinati għandhom isiru fil-qafas ta’ approċċ integrat li jinkludi l-miżuri partikolarment fl-oqsma tal-edukazzjoni, is-saħħa, il-kwistjonijiet soċjali, l-impjiegi u s-sigurtà.(7) Skont il-qafas regolatorju preżenti, il-kriterji għall-għażla taż-żoni għall-interventi għall-akkomodazzjoni huma soġġetti għal proċess ta’ simplifikazzjoni. Fir-rigward tad-diversità ta’ sitwazzjonijiet ta’ akkomodazzjoni fl-Istati Membri, dawn il-kriterji għandhom jiġu definiti b’mod mhux ċentralizzat. Għaldaqstant il-Kummissjoni ma għandhiex tkun obbligata li tadotta dawn il-kriterji.(8) Ir-Regolament (KE) Nru 1080/2006 għandu għalhekk jiġi emendat skont dan,ADOTTAW DAN IR-REGOLAMENT:Artikolu 1L-Artikolu 7(2) tar-Regolament (KE) Nru 1080/2006 jinbidel b'dan li ġej:“2. L-infiq fuq id-djar, minbarra dak li jsir għall-effiċjenza fl-enerġija u l-użu tal-enerġija rinnovabbli kif stipulat fil-paragrafu 1a, għandu jkun eliġibbli biss għal dawk l-Istati Membri li ssieħbu mal-Unjoni Ewropea fl-1 ta’ Mejju 2004 jew wara, fejn il-kundizzjonijiet li ġejjin huma sodisfatti:(a) l-infiq se jkun ipprogrammat f'wieħed minn dawn l-oqfsa ta' hawn taħt:(i) qafas ta’ żvilupp urban integrat f’żoni li għaddejjin minn, jew huma mhedda b’deterjorazzjoni fiżika u esklużjoni soċjali;(ii) qafas ta’ approċċ integrat għall-komunitajiet emarġinati.(b) L-allokazzjoni għall-infiq fuq l-akkomodazzjoni għandha tkun jew ta’ massimu ta' 3 % tal-allokazzjoni tal-FEŻR lill-programmi operattivi kkonċernati jew ta’ 2 % tal-allokazzjoni totali tal-FEŻR.Għall-għanijiet tal-punt (a)(i) tal-ewwel sottoparagrafu, l-infiq ikun limitat għal wieħed minn dawn l-interventi:- ir-restawr tal-partijiet komuni fil-bini preżenti fejn joqogħdu iżjed minn familja waħda,- ir-restawr u l-bidla fl-użu ta’ bini li huwa l-proprjetà tal-awtoritajiet pubbliċi jew ta' operaturi li joperaw mingħajr skop ta' profitt għall-użu bħala akkomodazzjoni maħsub għal familji bi dħul baxx jew għal persuni bi bżonnijiet speċjali.Għall-għanijiet tal-punt (a)(ii) tal-ewwel sottoparagrafu, l-interventi jistgħu jinkludu l-bini ta’ djar ġodda flok dawk li hemm diġà.Il-Kummissjoni tista’ tadotta l-lista ta’ kriterji meħtieġa biex jiġu determinati l-oqsma msemmijin taħt il-punt (a)(i) tal-ewwel sottoparagrafu u l-lista ta’ interventi eliġibbli skont il-proċedura msemmija fl-Artikolu 103(3) tar-Regolament (KE) Nru 1083/2006.”Artikolu 2Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President[…] […] [1] Ir-Regolament (KE) Nru 1080/2006 tal-Parlament Ewropew u tal-Kunsill tal-5 ta’ Lulju 2006 kif emendat mir-Regolament (KE) Nru 397/2009, ĠU L 210, 31.7.2006, p. 1.[2] Riżoluzzjoni tal-Parlament Ewropew tal-11 ta' Marzu 2009 dwar is-sitwazzjoni soċjali tar-Roma u t-titjib tal-aċċess tagħhom għas-suq tax-xogħol fl-UE (2008/2137(INI).[3] Konklużjonijiet tal-Kunsill dwar l-inklużjoni tar-Roma, il-Lussemburgu, it-8 ta’ Ġunju 2009.[4] “Li r-Roma jkunu espliċitament il-pubbliku destinatarju huwa essenzjali fl-inizjattivi tal-politika tal-inklużjoni, imma dawn ma għandhomx ikunu esklużivi. Dan jimplika li filwaqt li l-poplu Roma jkun il-pubbliku destinatarju ma jeskludix nies oħra li qegħdin f’ċirkostanzi soċjoekonomiċi simili (...)” Prinċipji Bażiċi Komuni dwar l-Inklużjoni tar-Roma kif ġew diskussi fl-ewwel laqgħa tal-pjattaforma integrata Ewropea għall-inklużjoni tar-Roma, April 2009, mehmużin mal-Konklużjonijiet tal-Kunsill dwar l-Inklużjoni tar-Roma, fil-Lussemburgu, it-8 ta’ Ġunju 2009.[5] ĠU C [...], [...], p. [...].[6] ĠU C [...], [...], p. [...].[7] ĠU C [...], [...], p. [...].[8] ĠU L 210, 31.7.2006, p. 1


				|

		52011PC0599

			Proposta għal REGOLAMENT TAL-PARLAMENT EWROPEW U TAL-KUNSILL li jimplimenta l-klawżola ta' salvagwardja bilaterali u l-mekkaniżmu ta' stabbilizzazzjoni għall-banana tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa, u l-Amerika Ċentrali min-naħa l-oħra /* KUMM/2011/0599 finali - 2011/0263 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Raġunijiet għall-proposta u
l-objettivi tagħha
Il-proposta tikkonċerna l-inkorporazzjoni
tal-klawżola ta' salvagwardja u l-Mekkaniżmu ta' Stabbilizzazzjoni
previsti fil-Ftehim ta' Assoċjazzjoni mal-Amerika Ċentrali
fil-liġi tal-Unjoni Ewropea.
Kuntest ġenerali
Fit-23 ta' April 2007 l-Kunsill
awtorizza lill-Kummissjoni tiftaħ negozjati ma' ċerti pajjiżi
tal-Amerika Ċentrali, li rriżultaw fi Ftehim ta' Assoċjazzjoni
mal-Amerika Ċentrali. Il-Ftehim ġie inizjalat
fit-22 ta' Marzu 2011.
Il-ftehim jinkludi klawżola ta'
salvagwardja bilaterali li tipprovdi għall-possibilità li terġa'
tiddaħħal ir-rata ta' dazju doganali tal-MFN meta bħala
konsegwenza ta' liberalizzazzjoni kummerċjali jseħħu importazzjonijiet
bi kwantitajiet daqstant ikbar min-normal, u b'tali kundizzjonijiet li
jikkawżaw (jew jheddu li jikkawżaw) dannu serju lill-Industrija
tal-Unjoni li tipproduċi prodott simili jew prodott f'kompetizzjoni
diretta miegħu.
Barra minn hekk, il-ftehim jinkorpora wkoll
Mekkaniżmu ta' Stabbilizzazzjoni għall-Banana li skontu,
sal-1 ta' Jannar 2020, id-dazji doganali preferenzjali
jistgħu jiġu sospiżi meta jintlaħaq ċertu volum ta'
importazzjoni annwali.
Sabiex dawn il-miżuri jkunu operattivi,
din il-klawżola ta' salvagwardja trid tiġi inkorporata fil-liġi
tal-Unjoni Ewropea tal-inqas għaliex l-aspetti proċedurali
tal-impożizzjoni ta' miżuri ta' salvagwardja kif ukoll id-drittijiet
tal-partijiet interessati, bħad-dritt ta' difiża, jeħtieġ
li jiġu speċifikati.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U STIMI TAL-IMPATT
Din il-proposta għal Regolament ta'
implimentazzjoni ġejja direttament mit-test tal-Ftehim innegozjat
mal-Amerika Ċentrali. Għaldaqstant, ma hemm l-ebda bżonn ta'
konsultazzjoni separata mal-partijiet interessati u lanqas ta' stima
tal-impatt. B'mod ġenerali hija bbażata fuq regolamenti ta'
implimentazzjoni eżistenti.
3.           ELEMENTI ĠURIDIĊI TAL-PROPOSTA
Taqsira tal-azzjoni proposta
Il-proposta mehmuża għal Regolament
tal-Parlament Ewropew u tal-Kunsill tikkostitwixxi l-istrument ġuridiku
għall-implimentazzjoni tal-klawżola ta' salvagwardja u
l-Mekkaniżmi ta' Stabbilizzazzjoni tal-Ftehim ta' Assoċjazzjoni bejn
l-UE u l-Amerika Ċentrali.
Bażi ġuridika
L-Artikolu 207(2) tat-Trattat dwar il-Funzjonament
tal-Unjoni Ewropea.
2011/0263 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jimplimenta l-klawżola ta'
salvagwardja bilaterali u l-mekkaniżmu ta' stabbilizzazzjoni
għall-banana tal-Ftehim li jistabbilixxi Assoċjazzjoni bejn l-Unjoni
Ewropea u l-Istati Membri tagħha, minn naħa, u l-Amerika
Ċentrali min-naħa l-oħra
IL-PARLAMENT
EWROPEW U L-KUNSILL TAL-UNJONI EWROPEA,
Wara li kkunsidraw
it-Trattat dwar il-Funzjonament tal-Unjoni Ewropea, u b’mod partikolari
l-Artikolu 207(2) tiegħu,
Wara li kkunsidraw
il-proposta tal-Kummissjoni Ewropea,
Wara li l-abbozz ta’
att leġiżlattiv intbagħat lill-parlamenti nazzjonali,
Filwaqt li
jaġixxu skont il-proċedura leġislattiva ordinarja[1],
Billi:
(1)
Fit-23 ta' April 2007 l-Kunsill awtorizza
lill-Kummissjoni tiftaħ in-negozjati ma' ċerti pajjiżi
tal-Amerika Ċentrali ("l-Amerika Ċentrali") għal
Ftehim li jistabbilixxi Assoċjazzjoni bejn l-Unjoni Ewropea u l-Istati
Membri tagħha minn naħa, u l-Amerika Ċentrali min-naħa
l-oħra ("il-Ftehim") f'isem l-Unjoni u l-Istati Membri
tagħha.
(2)
Dawk in-negozjati ġew konklużi u l-Ftehim
ġie inizjalat fit-22 ta' Marzu 2011 u, b'konformità
mad-Deċiżjoni tal-Kunsill Nru .../2011/UE ta' ...[2] il-Ftehim ġie ffirmat f'isem l-Unjoni
Ewropea nhar ..., bil-kundizzjoni li jiġi konkluż iktar 'il quddiem.
Nhar (...), il-Ftehim kiseb il-kunsens tal-Parlament Ewropew. Imbagħad,
il-Kunsill adotta d-Deċiżjoni tal-Kunsill Nru.../2011 ta' ...[3] dwar il-konklużjoni tal-Ftehim.
(3)
Jeħtieġ li jiġu stabbiliti
l-proċeduri għall-applikazzjoni ta' ċerti dispożizzjonijiet
tal-Ftehim li jikkonċernaw il-klawżola ta' salvagwardja bilaterali u
għall-applikazzjoni tal-Mekkaniżmu ta' Stabbilizzazzjoni
għall-Banana li kien hemm qbil dwaru mal-Amerika Ċentrali.
(4)
It-termini "dannu serju", "theddida
ta' dannu serju" u "perjodu tranżitorju" kif imsemmija
fl-Artikoli 104 u 105 tal-Ftehim għandhom jiġu ddefiniti.
(5)
Miżuri ta' salvagwardja għandhom jitqiesu
biss jekk il-prodott ikkonċernat jiġi importat fl-Unjoni fi
kwantitajiet daqstant ikbar min-normal, f'termini assoluti jew relattivi
għall-produzzjoni tal-Unjoni, u b'tali kundizzjonijiet li jikkawżaw,
jew jheddu li jikkawżaw, dannu serju lill-produtturi tal-Unjoni ta'
prodotti simili jew li jkunu f'kompetizzjoni diretta kif stabbilit fl-Artikolu 104
tal-Ftehim.
(6)
Il-miżuri ta' salvagwardja għandhom ikunu
minn fost dawk it-tipi msemmija fl-Artikolu 104(2) tal-Ftehim.
(7)
Il-kompiti tat-twettiq ta' investigazzjonijiet u,
jekk ikun meħtieġ, l-impożizzjoni ta' miżuri ta'
salvagwardja għandhom isiru bl-aktar mod trasparenti possibbli.
(8)
Għandu jkun hemm dispożizzjonijiet
dettaljati dwar il-ftuħ tal-proċedimenti. Il-Kummissjoni għandha
tirċievi tagħrif, inkluża l-evidenza disponibbli, mill-Istati
Membri dwar kwalunkwe xejriet fl-importazzjonijiet li jkunu jistgħu
jeħtieġu l-applikazzjoni tal-miżuri ta’ salvagwardja.
(9)
Jekk ikun hemm biżżejjed evidenza prima
facie biex ikun iġġustifikat il-ftuħ ta' proċediment,
il-Kummissjoni għandha tippubblika avviż kif stipulat
fl-Artikolu 111(3) tal-Ftehim f'Il-Ġurnal Uffiċjali
tal-Unjoni Ewropea.
(10)
Għandu jkun hemm dispożizzjonijiet
dettaljati dwar il-ftuħ ta’ investigazzjonijiet, l-aċċess
għat-tagħrif miġbur u l-ispezzjonijiet li jitwettqu
mill-partijiet interessati fuq dak it-tagħrif, dwar is-seduti ta'
smigħ għall-partijiet involuti u dwar l-opportunitajiet għal
dawk il-partijiet biex iressqu l-fehmiet tagħhom kif stipulat
fl-Artikolu 111(3) tal-Ftehim.
(11)
Il-Kummissjoni għandha tgħarraf
lill-Amerika Ċentrali bil-miktub bil-ftuħ ta' investigazzjoni u
tgħarraf lill-Kumitat ta' Assoċjazzjoni bir-riżultati
tal-investigazzjonijiet kif stipulat fl-Artikolu 116 tal-Ftehim.
(12)
Huwa wkoll meħtieġ, skont
l-Artikolu 112 tal-Ftehim, li jiġu stabbiliti l-limiti ta' żmien
għall-ftuħ tal-investigazzjonijiet u għall-kunsiderazzjonijiet
dwar jekk il-miżuri humiex xierqa jew le, bil-ħsieb li jiġi
żgurat li dawn il-kunsiderazzjonijiet isiru malajr, sabiex tiżdied
iċ-ċertezza legali għall-operaturi ekonomiċi
kkonċernati.
(13)
Għandu jkun hemm investigazzjoni qabel
l-applikazzjoni ta' xi miżura ta' salvagwardja, bir-riżerva li
l-Kummissjoni titħalla tapplika miżuri provviżorji
f'ċirkostanzi kritiċi kif imsemmi fl-Artikolu 106 tal-Ftehim.
(14)
Il-miżuri ta' salvagwardja għandhom
jiġu applikati biss sa fejn, u għal tant żmien, kif jista'
jinħtieġ biex ma jsirx dannu serju u jiġi ffaċilitat
l-aġġustament. It-tul ta’ żmien massimu tal-miżuri ta’
salvagwardja għandu jkun iddeterminat u għandhom jiġu stipulati
dispożizzjonijiet speċifiċi dwar l-estensjoni u r-reviżjoni
ta’ dawn il-miżuri, kif imsemmi fl-Artikolu 105 tal-Ftehim.
(15)
L-implimentazzjoni tal-klawżola ta'
salvagwardja bilaterali tal-Ftehim tesiġi kundizzjonijiet uniformi
għall-adozzjoni ta' miżuri ta' salvagwardja provviżorji u
definittivi, għall-impożizzjoni ta' miżuri ta' sorveljanza minn
qabel, għat-tmiem ta' investigazzjoni mingħajr miżuri u
għas-sospensjoni temporanja tad-dazju doganali preferenzjali stabbilit
skont il-Mekkaniżmu ta' Stabbilizzazzjoni għall-Banana li kien hemm
qbil dwaru mal-Amerika Ċentrali. Dawk il-miżuri għandhom jiġu
adottati mill-Kummissjoni b'konformità mar-Regolament (UE) Nru 182/2011
tal-Parlament Ewropew u tal-Kunsill tas-16 ta' Frar 2011 li
jistabbilixxi r-regoli u l-prinċipji ġenerali dwar il-modalitajiet
ta’ kontroll mill-Istati Membri tal-eżerċizzju mill-Kummissjoni
tas-setgħat ta’ implimentazzjoni[4].
(16)
Jixraq li l-proċedura konsultattiva
tintuża għall-adozzjoni tal-miżuri ta' sorveljanza u dawk
provviżorji minħabba l-effetti ta' dawn il-miżuri u
l-loġika sekwenzjali tagħhom f'rabta mal-adozzjoni tal-miżuri
ta' salvagwardja definittivi. Meta dewmien fl-impożizzjoni tal-miżuri
jkun jikkawża dannu li jkun diffiċli li jissewwa jeħtieġ li
l-Kummissjoni titħalla tadotta minnufih il-miżuri provviżorji
applikabbli.
(17)
Dan ir-Regolament għandu japplika biss
għall-prodotti li joriġinaw fl-Unjoni jew fl-Amerika Ċentrali,
ADOTTAW DAN IR-REGOLAMENT:
Kapitolu I – Dispożizzjoni ta' salvagwarjdja
Artikolu 1
Definizzjonijiet
Għall-finijiet
ta’ dan ir-Regolament:
(a)
"prodotti" tfisser oġġetti li
joriġinaw fl-Unjoni jew f'pajjiż tal-Amerika Ċentrali. Prodott
suġġett għal investigazzjoni jista' jkopri linja tariffarja
waħda jew iktar jew sottosegment tagħhom skont
iċ-ċirkostanzi speċifiċi tas-suq, jew kwalunkwe
segmentazzjoni tal-prodott li tkun applikata b'mod komuni fl-industrija
tal-Unjoni;
(b)
"partijiet interessati” tfisser il-partijiet
milquta mill-importazzjonijiet tal-prodott ikkonċernat;
(c)
"industrija tal-Unjoni" tfisser
il-produtturi tal-Unjoni ta' prodotti simili jew ta' prodotti f'kompetizzjoni
diretta bħala unità waħda u li jkunu joperaw fit-territorju
tal-Unjoni, jew dawk il-produtturi tal-Unjoni li l-produttività kollettiva
tagħhom ta' prodotti simili jew ta' prodotti f'kompetizzjoni diretta
tikkostitwixxi proporzjon ewlieni tal-produzzjoni totali tal-Unjoni ta' dawk
il-prodotti. Fil-każi fejn prodott simili jew f’kompetizzjoni diretta jkun
biss wieħed minn fost diversi prodotti magħmulin mill-produtturi li
jikkostitwixxu l-industrija tal-Unjoni, l-industrija għandha tkun definita
bhala l-operazzjonijiet speċifiċi li huma involuti fil-produzzjoni tal-prodott
simili jew tal-prodott f’kompetizzjoni diretta;
(d)
"dannu serju" tfisser ħsara
ġenerali sinifikanti fil-pożizzjoni tal-produtturi tal-Unjoni;
(e)
"theddida ta’ dannu serju" tfisser dannu
serju li jkun imminenti b'mod ċar. Determinazzjoni tal-eżistenza ta’
theddida ta’ dannu serju għandha tkun ibbażata fuq fatti verifikabbli
u mhux sempliċement fuq allegazzjoni, konġentura jew possibilità
remota. It-tbassir, l-istimi u l-analiżijiet magħmulin fuq
il-bażi tal-fatturi msemmija fl-Artikolu 4(5), għandhom, inter
alia, jiġu kkunsidrati sabiex tiġi determinata l-eżistenza
ta’ theddida ta’ dannu serju;
(f)
"perjodu tranżitorju" tfisser 10
snin mid-data ta' applikazzjoni tal-Ftehim għal kwalunkwe prodott li
l-Iskeda għat-Tneħħija tat-Tariffi tistipulalu perjodu
għat-tneħħija tat-tariffi ta' inqas minn 10 snin.
Għall-prodotti li l-Iskeda għat-Tneħħija tat-Tariffi
tistipulalhom perjodu għat-tneħħija tat-tariffi ta' 10 snin jew
iktar, "perjodu tranżitorju" tfisser il-perjodu
għat-tneħħija tat-tariffi għall-prodott stipulat f'dik
l-Iskeda, bi 3 snin miżjuda fuqu.
(g)
"pajjiż tal-Amerika Ċentrali"
tfisser il-Kosta Rika, El Salvador, il-Gwatemala, il-Ħonduras,
in-Nikaragwa jew il-Panama.
Artikolu 2
Prinċipji
1.
Miżura ta' salvagwardja tista' tiġi
imposta b'konformità ma' dan ir-Regolament fejn prodott li joriġina
f'pajjiż tal-Amerika Ċentrali, bħala riżultat tat-tnaqqis
jew it-tneħħija tad-dazji fuq dan il-prodott, jiġi importat
fl-Unjoni fi kwantitajiet tant ikbar min-normal, f'termini assoluti jew
relattivi mal-produzzjoni tal-Unjoni, u taħt kundizzjonijiet tali li
jikkawżaw jew jheddu li jikkawżaw dannu serju lill-industrija
tal-Unjoni li tipproduċi prodott simili jew li qiegħed
f'kompetizzjoni diretta.
2.
Il-miżuri ta' salvagwardja jistgħu
jieħdu waħda mill-forom li ġejjin:
(a)
is-sospensjoni ta’ tnaqqis ulterjuri tar-rata
tad-dazju doganali fuq il-prodott ikkonċernat stipulat fl-Iskeda tal-Parti
tal-UE stipulat fl-Anness I (Tneħħija tad-Dazji Doganali)
mal-Ftehim;
(b)
żieda tar-rata ta' dazju doganali fuq
il-prodott ikkonċernat sa livell li ma jaqbiżx l-inqas minn dawn:
–
ir-rata applikata ta' dazju doganali tan-nazzjon
l-aktar iffavorit ("MFN") fuq il-prodott li tkun effettiva
fiż-żmien meta tittieħed il-miżura; jew
–
ir-rata applikata ta' dazju doganali tal-MFN fuq
il-prodott li tkun fis-seħħ lejlet id-data tad-dħul fis-seħħ
tal-Ftehim.
3.
L-ebda waħda mill-miżuri ma għandhom
japplikaw fil-limiti tal-kwoti tariffarji preferenzjali bla dazju mogħtija
minn dan il-Ftehim.
Artikolu 3
Il-ftuħ tal-proċedimenti
1.
Investigazzjoni għandha tinfetaħ fuq
talba ta' Stat Membru, minn kwalunkwe persuna ġuridika jew kwalunkwe
assoċjazzjoni li ma jkollhiex personalità ġuridika, li tkun qed
taġixxi f'isem l-industrija tal-Unjoni, jew fuq l-inizjattiva
tal-Kummissjoni stess jekk il-Kummissjoni jidhrilha li hemm biżżejjed
evidenza prima facie, kif stabbilit abbażi tal-fatturi msemmija
fl-Artikolu 4(5), li tiġġustifika tali ftuħ.
2.
It-talba għall-ftuħ ta' investigazzjoni
għandha tinkludi evidenza li l-kundizzjonijiet biex tiġi imposta
l-miżura ta' salvagwardja stipulata fl-Artikolu 2(1) ikunu ġew
sodisfatti. It-talba għandha
ġeneralment tinkludi t-tagħrif li ġej: ir-rata u l-ammont
taż-żieda fl-importazzjonijiet tal-prodott ikkonċernat f'termini
assoluti u relattivi, is-sehem tas-suq domestiku meħud minn importazzjonijiet
miżjuda, u l-bidliet fil-livelli ta' bejgħ, produzzjoni,
produttività, użu tal-kapaċità, qligħ u telf, u impjiegi.
3.
Investigazzjoni tista' tinfetaħ ukoll
fil-każ li jkun hemm żieda qawwija tal-importazzjonijiet
ikkonċentrati fi Stat Membru wieħed jew f'għadd ta' Stati
Membri, bil-kundizzjoni li jkun hemm biżżejjed evidenza prima
facie li l-kundizzjonijiet għall-ftuħ ikunu ġew sodisfatti,
kif stabbilit abbażi tal-fatturi msemmija fl-Artikolu 4(5).
4.
Stat Membru għandu jgħarraf
lill-Kummissjoni f'każ li x-xejriet fl-importazzjonijiet minn pajjiż
fl-Amerika Ċentrali jidhru li jirrikjedu miżuri ta' salvagwardja. Dan
it-tagħrif għandu jinkludi l-evidenza disponibbli kif stabbilita
abbażi tal-fatturi msemmija fl-Artikolu 4(5). Il-Kummissjoni
għandha tgħaddi dan it-tagħrif lill-Istati Membri kollha.
5.
Meta, wara l-konsultazzjoni, ikun jidher li hemm
biżżejjed evidenza prima facie kif stabbilita abbażi
tal-fatturi msemmija fl-Artikolu 4(5) li tiġġustifika ftuħ
ta' proċediment, il-Kummissjoni għandha tippubblika avviż f'Il-Ġurnal
Uffiċjali tal-Unjoni Ewropea. Il-ftuħ għandu jseħħ
fi żmien xahar mit-talba jew mill-wasla tat-tagħrif skont
il-paragrafu 1.
6.
L-avviż imsemmi fil-paragrafu 5
għandu:
(c)
jagħti taqsira tat-tagħrif li wasal, u
jesiġi li t-tagħrif rilevanti kollu jiġi kkomunikat
lill-Kummissjoni;
(d)
jiddikjara l-perjodu li fih il-partijiet
interessati jistgħu jgħarrfu l-fehmiet tagħhom bil-miktub u
jippreżentaw it-tagħrif, jekk iridu li dawn il-fehmiet u
t-tagħrif jitqiesu matul l-investigazzjoni;
(e)
jiddikjara l-perjodu li fih il-partijiet
interessati jistgħu japplikaw biex jinstemgħu oralment
mill-Kummissjoni b'konformità mal-Artikolu 4(9).
Artikolu 4
L-investigazzjoni
7.
Wara l-ftuħ tal-proċediment,
il-Kummissjoni għandha tibda investigazzjoni. Il-perjodu stipulat
fil-paragrafu 3 għandu jibda dakinhar li d-deċiżjoni dwar
il-ftuħ tal-investigazzjoni tkun ġiet ippubblikata f’Il-Ġurnal
Uffiċjali tal-Unjoni Ewropea.
8.
Il-Kummissjoni tista' titlob li l-Istati Membri
jipprovdu t-tagħrif u l-Istati Membri għandhom jieħdu l-passi
kollha meħtieġa biex jissodisfaw din it-talba. Jekk dan
it-tagħrif ikun ta’ interess ġenerali u ma jkunx kunfidenzjali skont
it-tifsira tal-Artikolu 11, għandu jiżdied mal-fajls mhux
kunfidenzjali kif previst fil-paragrafu 8.
9.
L-investigazzjoni għandha tiġi
konkluża, fejn ikun possibbli, fi żmien sitt xhur mill-ftuħ
tagħha. Dan il-limitu ta' żmien jista' jiġi estiż b'perjodu
addizzjonali ta' tliet xhur f'ċirkostanzi eċċezzjonali
bħall-involviment ta' numru aktar għoli mis-soltu ta' partijiet jew
sitwazzjonijiet kumplessi tas-suq. Il-Kummissjoni għandha tavża
lill-partijiet interessati kollha bi kwalunkwe estensjoni ta’ dan it-tip u
tispjega r-raġunijiet li wasslu għal din l-estensjoni.
10.
Il-Kummissjoni għandha titlob it-tagħrif
kollu li jidhrilha li jkun meħtieġ biex tkun tista' tiddetermina dwar
il-kundizzjonijiet stabbiliti fl-Artikolu 2(1), u, fejn jidhrilha li jkun
xieraq, tfittex li tivverifika dan it-tagħrif.
11.
Fl-investigazzjoni l-Kummissjoni għandha
tagħmel stima tal-fatturi rilevanti kollha ta' natura oġġettiva
u kwantifikabbli li għandhom influwenza fuq il-qagħda tal-industrija
tal-Unjoni, b'mod partikolari, ir-rata u l-ammont taż-żieda
fl-importazzjonijiet tal-prodott ikkonċernat f'termini assoluti u
relattivi, is-sehem tas-suq domestiku meħud mill-importazzjonijiet
miżjuda, it-tibdil fil-livelli tal-bejgħ, tal-produzzjoni,
tal-produttività, tal-użu tal-kapaċità, tal-qligħ u tat-telf, u
tal-impjiegi. Din il-lista mhix eżawrjenti u l-Kummissjoni tista’ tqis
fatturi oħra rilevanti meta tkun qed tiddetermina l-eżistenza ta’
dannu serju jew theddida ta’ dannu serju, bħalma huma
il-ħażniet, il-prezzijiet, ir-redditu fuq il-kapital użat,
il-likwidità, u fatturi oħra li jkunu qed jikkawżaw jew għandhom
mnejn ikkawżaw dannu serju, jew jheddu li jikkawżaw dannu serju lill-industrija
tal-Unjoni.
12.
Il-partijiet interessati li jkunu ppreżentaw
ruħhom skont l-Artikolu 3(6)(b) u r-rappreżentanti
tal-pajjiż tal-Amerika Ċentrali kkonċernat jistgħu, fuq
talba bil-miktub, jispezzjonaw it-tagħrif kollu li jkun tpoġġa
għad-dispożizzjoni tal-Kummissjoni b'konnessjoni mal-investigazzjoni
għajr id-dokumenti interni mħejjija mill-awtoritajiet tal-Unjoni jew
tal-Istati Membri, bil-kundizzjoni li dan it-tagħrif ikun rilevanti
għall-preżentazzjoni tal-każ tagħhom u mhux kunfidenzjali
skont it-tifsira tal-Artikolu 11 u li jintuża mill-Kummissjoni
fl-investigazzjoni. Il-partijiet interessati li jkunu ppreżentaw
ruħhom jistgħu jikkomunikaw il-fehmiet tagħhom dwar
it-tagħrif lill-Kummissjoni. Dawk il-fehmiet għandhom jiġu
kkunsidrati meta jkunu mirfuda b’biżżejjed evidenza prima facie.
13.
Il-Kummissjoni għandha tiżgura li d-dejta
u l-istatistika kollha li jintużaw għall-investigazzjoni jkunu
disponibbli, jinftiehmu, trasparenti u verifikabbli.
14.
Il-Kummissjoni, hekk kif jitwaqqaf il-qafas tekniku
neċessarju, għandha tiżgura l-aċċess bl-internet protett
b'password għall-fajl mhux kunfidenzjali ("pjattaforma onlajn"),
li hija għandha ġġestixxi u li permezz tiegħu għandu
jitqassam it-tagħrif kollu rilevanti u mhux kunfidenzjali skont it-tifsira
tal-Artikolu 11. Il-partijiet interessati fl-investigazzjoni, kif ukoll
l-Istati Membri u l-Parlament Ewropew għandhom jingħataw
aċċess għal din il-pjattaforma onlajn.
15.
Il-Kummissjoni għandha tisma’ lill-partijiet
interessati, b'mod partikolari meta jkunu għamlu applikazzjoni bil-miktub
fil-perjodu stipulat fl-avviż ippubblikat f'Il-Ġurnal
Uffiċjali tal-Unjoni Ewropea, fejn juru li fil-verità x’aktarx ikunu
sejrin jintlaqtu mir-riżultat tal-investigazzjoni u li jeżistu
raġunijiet speċjali biex jinstemgħu oralment.
Il-Kummissjoni għandha tisma’ lil dawn
il-partijiet f’okkażjonijiet oħra jekk ikun hemm raġunijiet
speċjali biex dawn jerġgħu jinstemgħu.
16.
Meta t-tagħrif ma jitressaqx fil-limitu ta'
żmien stabbilit mill-Kummissjoni, jew l-investigazzjoni tiġi mxekkla
b'mod sinifikanti, jistgħu jinsiltu riżultati abbażi tal-fatti
disponibbli. Fejn il-Kummissjoni ssib li xi parti interessata jew parti terza
tkun ipprovdiet tagħrif falz jew qarrieqi, ma għandhiex tagħti
kas ta’ dan it-tagħrif u tista’ tagħmel użu mill-fatti
disponibbli.
17.
Il-Kummissjoni għandha tinnotifika l-pajjiż
mill-Amerika Ċentrali kkonċernat bil-miktub bil-ftuħ ta'
investigazzjoni.
Artikolu 5
Miżuri ta’ sorveljanza preventivi
18.
Fejn it-tendenza fl-importazzjonijiet ta' prodott
li joriġina f'pajjiż mill-Amerika Ċentrali tkun tali li dawn
jistgħu jwasslu għal waħda mis-sitwazzjonijiet imsemmija
fl-Artikolu 2 u 3, l-importazzjonijiet ta' dak il-prodott jistgħu
jkunu soġġetti għal miżuri ta' sorveljanza preventiva.
19.
Il-miżuri ta' sorveljanza preventiva
għandhom jiġu adottati mill-Kummissjoni b'konformità mal-proċedura
konsultattiva msemmija fl-Artikolu 12(2).
20.
Il-miżuri ta’ sorveljanza preventiva
għandu jkollhom perjodu ta’ validità limitat. Sakemm ma jiġix
stipulat mod ieħor, dawn ma jibqgħux validi fi tmiem it-tieni perjodu
ta' sitt xhur wara l-ewwel sitt xhur mill-introduzzjoni tal-miżuri.
Artikolu 6
Impożizzjoni ta’ miżuri ta’ salvagwardja provviżorji
21.
Miżuri ta' salvagwardja provviżorji
għandhom jiġu applikati f'ċirkostanzi kritiċi fejn dewmien
jikkawża dannu li jkun diffiċli li jissewwa, skont determinazzjoni
preliminari abbażi tal-fatturi msemmija fl-Artikolu 4(5) li hemm
biżżejjed evidenza prima facie li l-importazzjonijiet ta'
prodott li joriġina minn pajjiż tal-Amerika Ċentrali jkunu
żdiedu bħala riżultat tat-tnaqqis jew l-eliminazzjoni ta' dazju
doganali skont l-Iskeda ta' Eliminazzjoni Tariffarja tal-Unjoni Ewropea
stabbilita fl-Anness I (Tneħħija tad-Dazji Doganali) mal-Ftehim,
u li dawn l-importazzjonijiet jikkawżaw dannu serju, jew theddida ta' dan,
lill-industrija tal-Unjoni.
Il-miżuri provviżorji għandhom
jiġu adottati mill-Kummissjoni b’konformità mal-proċedura
konsultattiva msemmija fl-Artikolu 12(2). F’każijiet ta’
raġunijiet imperattivi ta’ urġenza, inkluż il-każ imsemmi
fil-paragrafu 2, il-Kummissjoni għandha tadotta miżuri ta’
salvagwardja provviżorji applikabbli minnufih b’konformità
mal-proċedura msemmija fl-Artikolu 12(4).
22.
Fejn Stat Membru jitlob intervent immedjat
mill-Kummissjoni u fejn il-kundizzjonijiet stipulati fil-paragrafu 1
jiġu sodisfatti, il-Kummissjoni għandha tieħu
deċiżjoni fi żmien ħamest ijiem tax-xogħol minn meta
tirċievi t-talba.
23.
It-tul ta' żmien tal-miżuri
provviżorji m'għandux jaqbeż il-200 jum.
24.
Jekk il-miżuri ta' salvagwardja
provviżorji jitħassru minħabba li l-investigazzjoni turi li ma
ġewx sodisfatti l-kundizzjonijiet stipulati fl-Artikolu 2(1), kull
dazju doganali miġbur bħala riżultat ta' dawn il-miżuri
provviżorji għandu jintradd lura awtomatikament.
25.
Il-miżuri msemmija f’dan l-Artikolu
għandhom japplikaw għal kull prodott li jitqiegħed
fiċ-ċirkolazzjoni libera wara li jidħlu fis-seħħ.
Madankollu, dawn il-miżuri ma għandhomx jipprevjenu r-rilaxx
għaċ-ċirkolazzjoni libera tal-prodotti li diġà jinsabu fi
triqithom lejn l-Unjoni bil-kundizzjoni li d-destinazzjoni tagħhom ma
tkunx tista’ tinbidel.
Artikolu 7
Terminazzjoni tal-investigazzjoni u proċediment mingħajr miżuri
26.
Meta l-fatti kif finalment stabbiliti juru li
l-kundizzjonijiet stipulati fl-Artikolu 2(1) ma jkunux sodisfatti,
il-Kummissjoni għandha tadotta deċiżjoni biex jintemmu
l-investigazzjoni u l-proċediment b'konformità mal-proċedura ta'
eżami msemmija fl-Artikolu 12(3).
27.
Il-Kummissjoni għandha tippubblika, waqt li
tqis kif dovut il-protezzjoni tat-tagħrif kunfidenzjali fl-ambitu
tat-tifsira tal-Artikolu 11, rapport fejn tippreżenta s-sejbiet
tagħha u l-konklużjonijiet motivati li tkun waslet għalihom dwar
kull konsiderazzjoni rilevanti ta' fatt u ta' liġi.
Artikolu 8
Impożizzjoni ta' miżuri definittivi
28.
Meta l-fatti kif finalment stabbiliti juru li
l-kundizzjonijiet stipulati fl-Artikolu 2(1) ikunu sodisfatti, il-Kummissjoni
għandha tirreferi l-kwistjoni lill-Kumitat ta' Assoċjazzjoni
b'konformità mal-Artikolu 116 tal-Ftehim. Meta ma tkun saret l-ebda
rakkomandazzjoni mill-Kumitat ta' Assoċjazzjoni jew ma tkun intlaħqet
l-ebda soluzzjoni sodisfaċenti fi żmien 30 jum minn meta ġietlu
rreferita l-kwistjoni, il-Kummissjoni għandha tadotta deċiżjoni
biex jiġu imposti miżuri ta' salvagwardja definittivi b'konformità
mal-proċedura ta' eżami msemmija fl-Artikolu 12(3).
29.
Il-Kummissjoni għandha tippubblika, waqt li
tqis kif dovut il-protezzjoni tat-tagħrif kunfidenzjali skont it-tifsira
tal-Artikolu 11, rapport li jkun fih taqsira tal-fatti materjali u
l-kunsiderazzjonijiet rilevanti għad-determinazzjoni.
Artikolu 9
Tul ta’ żmien u reviżjoni tal-miżuri ta’ salvagwardja
30.
Miżura ta' salvagwardja għandha tibqa'
fis-seħħ biss għall-perjodu taż-żmien
meħtieġ biex jitranġa jew ma jitħalliex li jsir dannu serju
u jkun jista' jsir l-aġġustament. Dak il-perjodu ma għandux
jaqbeż is-sentejn, għajr jekk jiġi estiż skont
il-paragrafu 3.
31.
Miżura ta' salvagwardja għandha tibqa'
fis-seħħ, sakemm joħroġ ir-riżultat tar-reviżjoni
skont il-paragrafu 3, tul kwalunkwe perjodu ta' estensjoni.
32.
Il-perjodu inizjali ta' tul ta' żmien ta'
miżura ta' salvagwardja jista' jiġi eċċezzjonalment
estiż b'mhux iktar minn sentejn kemm-il darba jiġi ddeterminat li
l-miżura ta' salvagwardja tibqa' meħtieġa biex jitranġa jew
ma jitħalliex isir dannu serju u li jkun hemm evidenza li l-industrija
tal-Unjoni tkun qed taġġusta ruħha.
33.
Kull estensjoni skont il-paragrafu 3
għandha tiġi ppreċeduta minn investigazzjoni fuq talba ta' Stat
Membru, minn kwalunkwe persuna ġuridika jew kwalunkwe assoċjazzjoni
li ma jkollhiex personalità ġuridika, li tkun qed taġixxi f'isem
l-industrija tal-Unjoni, jew fuq l-inizjattiva tal-Kummissjoni stess jekk ikun
hemm biżżejjed evidenza prima facie li l-kundizzjonijiet
stipulati fil-paragrafu 3 jkunu sodisfatti, abbażi tal-fatturi
msemmija fl-Artikolu 4(5).
34.
Il-ftuħ ta' investigazzjoni għandu
jiġi ppubblikat skont l-Artikolu 3(5) u 3(6). L-investigazzjoni u
kull deċiżjoni li tirrigwarda estensjoni skont il-paragrafu 3
għandhom isiru skont id-dispożizzjonijiet tal-Artikolu 4, 7 u 8.

35.
It-tul ta' żmien totali ta' miżura ta'
salvagwardja ma jistax jaqbeż l-erba' snin, inkluża kwalunkwe
miżura provviżorja.
36.
Miżura ta' salvagwardja ma għandhiex
tiġi applikata wara l-iskadenza tal-perjodu tranżitorju, għajr
bil-kunsens tal-pajjiż ikkonċernat tal-Amerika Ċentrali.
37.
L-ebda miżura ta' salvagwardja ma għandha
tiġi applikata għall-importazzjoni ta' prodott li kien diġà suġġett
qabel għal din il-miżura, sakemm ma jkunx għadda perjodu li
jammonta għal nofs dak li kien hemm waqt l-applikazzjoni tal-miżura
ta' salvagwardja għall-perjodu li jippreċedih bl-eżatt.
Artikolu 10
Reġjuni
l-aktar imbiegħda tal-Unjoni Ewropea
38.
Meta kwalunkwe prodott li jkun joriġina
f'pajjiż tal-Amerika Ċentrali jkun qed jiġi importat fi
kwantitajiet daqstant ikbar min-normal u b'tali kundizzjonijiet li
jikkawżaw jew jheddu li jikkawżaw deterjorament serju fil-qagħda
ekonomika ta' reġjun mill-aktar imbiegħda jew iktar imsemmija
fl-Artikolu 349 tat-Trattat dwar il-Funzjonament tal-Unjoni Ewropea,
tista' tiġi imposta miżura ta' salvagwardja, b'konformità
mad-dispożizzjonijiet ta' dan il-kapitolu.
Artikolu 11
Kunfidenzjalità
39.
It-tagħrif li jasal skont dan ir-Regolament
għandu jintuża biss għall-għan li għalih ikun intalab.
40.
La tagħrif ta' natura kunfidenzjali u la ebda
tagħrif li jintbagħat fuq bażi kunfidenzjali skont dan
ir-Regolament ma għandu jiġi żvelat mingħajr il-permess
speċifiku ta' min jipprovdi dan it-tagħrif.
41.
Kull talba għall-kunfidenzjalità għandha
tagħti r-raġunijiet għaliex it-tagħrif ikun kunfidenzjali.
Madankollu, jekk min jipprovdi t-tagħrif ma jixtieqx la li jagħmlu
pubbliku u lanqas li jawtorizza l-iżvelar tiegħu f’termini
ġenerali jew f’għamla ta’ taqsira u jekk ikun jidher li t-talba
għall-kunfidenzjalità ma tkunx iġġustifikata, dan
it-tagħrif jista’ jitwarrab.
42.
It-tagħrif għandu f’kull każ jitqies
bħala kunfidenzjali jekk l-iżvelar tiegħu x’aktarx li jkollu
effett negattiv sinifikanti fuq min jipprovdih jew fuq is-sors ta’ dan
it-tagħrif.
43.
Il-paragrafi 1 sa 4 ma għandhomx
jipprekludu r-referenza mill-awtoritajiet tal-Unjoni għal tagħrif
ġenerali u b’mod partikolari għar-raġunijiet li fuqhom ikunu
bbażati d-deċiżjonijiet meħuda skont dan ir-Regolament.
Dawk l-awtoritajiet għandhom, madankollu, iqisu l-interess leġittimu
tal-persuni fiżiċi u ġuridiċi kkonċernati li ma
jiġux żvelati s-sigrieti kummerċjali tagħhom.
Artikolu 12
Proċedura ta' kumitat
44.
Il-Kummissjoni għandha tkun megħjuna
mill-Kumitat stabbilit permezz tal-Artikolu 4(1) tar-Regolament
tal-Kunsill (KE) Nru 260/2009 tas-26 ta' Frar 2009 dwar
ir-regoli komuni għall-importazzjonijiet[5].
Dak il-Kumitat għandu jkun Kumitat skont it-tifsira tar-Regolament (UE)
Nru 182/2011.
45.
Fejn issir referenza għal dan il-paragrafu,
għandu japplika l-Artikolu 4 tar-Regolament (UE) Nru 182/2011.
46.
Fejn issir referenza għal dan il-paragrafu,
għandu japplika l-Artikolu 5 tar-Regolament (UE) Nru 182/2011.
47.
Fejn issir referenza għal dan il-paragrafu,
għandu japplika l-Artikolu 8 tar-Regolament (UE) Nru 182/2011,
flimkien mal-Artikolu 4 tiegħu.
Kapitolu II – Mekkaniżmu ta' Stabbilizzazzjoni
għall-banana
Artikolu 13
Mekkaniżmu
ta' Stabbilizzazzjoni għall-Banana
48.
Għall-banana li toriġina fl-Amerika
Ċentrali skont l-intestatura 0803.00.19 tan-Nomenklatura Magħquda
(Banana friska, esklużi l-pjantaġġini) u elenkati fil-kategorija
"ST" fl-Iskeda tal-Parti tal-UE stabbilita fl-Anness I
(Tneħħija tad-Dazji Doganali) mal-Ftehim, għandu japplika
mekkaniżmu ta' stabbilizzazzjoni sal-1 ta' Jannar 2020.
49.
Volum ta' importazzjoni annwali separat ta' skattar
huwa stabbilit għall-importazzjonijiet minn pajjiż tal-Amerika
Ċentrali għall-prodotti msemmija fil-paragrafu 1 kif indikat
fit-tabella fl-Anness ma' dan ir-Regolament. L-importazzjoni tal-prodotti
msemmija fil-paragrafu 1 bir-rata tad-dazju doganali preferenzjali
għandha, flimkiem mal-prova tal-oriġini stabbilita fl-Anness III
(Definizzjoni tal-kunċett ta' "prodotti tal-oriġini" u
metodi ta' kooperazzjoni amministrattiva) tal-Ftehim mal-Amerika Ċentrali,
tkun suġġetta għall-preżentazzjoni ta' ċertifikat ta'
esportazzjoni maħruġ mill-awtorità kompetenti tar-Repubblika
tal-pajjiż tal-Amerika Ċentrali minn fejn jiġu esportati l-prodotti. Ladarba jintlaħaq il-volum tal-iskattar matul is-sena kalendarja
korrispondenti, il-Kummissjoni, b'konformità mal-proċedura tal-eżami
msemmija fl-Artikolu 12(3), tista' tissospendi temporanjament id-dazji
doganali preferenzjali matul l-istess sena għal perjodu
taż-żmien li ma jaqbiżx it-tliet xhur, u li ma jmurx lil hinn
minn tmiem is-sena kalendarja.
50.
F'każ li l-Kummissjoni tiddeċiedi li
tissospendi d-dazju doganali preferenzjali applikabbli, il-Kummissjoni
għandha tapplika l-iżgħar mir-rati bażi tad-dazju doganali
jew ir-rata MFN tad-dazju li tkun tapplika fiż-żmien meta
tittieħed din l-azzjoni.
51.
F’każ li l-Kummissjoni tapplika l-azzjonijiet
imsemmija fil-paragrafi 2 u 3, hija għandha immedjatament tidħol
f’konsultazzjonijiet mal-pajjiż affettwat biex tanalizza u tivvaluta
s-sitwazzjoni abbażi tad-dejta fattwali disponibbli.
52.
Il-miżuri msemmijin fil-paragrafi 2 u 3
jistgħu jkunu applikabbli biss waqt il-perjodu li jintemm
fil-31 ta' Diċembru 2019.
Kapitolu III - Dispożizzjonijiet finali
Artikolu 14
Dħul fis-seħħ
Dan ir-Regolament
għandu jidħol fis-seħħ l-għada tal-pubblikazzjoni
tiegħu f'Il-Ġurnal Uffiċjali tal-Unjoni Ewropea.
Għandu japplika
mid-data ta’ applikazzjoni tal-Ftehim kif previst fl-Artikolu 353
tiegħu. Għandu jiġi ppubblikat avviż f’Il-Ġurnal
Uffiċjali tal-Unjoni Ewropea li jispeċifika d-data ta’ applikazzjoni
tal-Ftehim.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi
Għall-Parlament Ewropew                           Għall-Kunsill
Il-President                                                    Il-President
Anness
Tabella
li tirrigwarda l-volumi ta' importazzjonijiet ta' skattar
għall-applikazzjoni tal-mekkaniżmu ta' Stabbilizzazzjoni
għall-banana stipulata fl-Appendiċi 3 tal-Anness I
tal-Ftehim
 Sena || Volum ta' importazzjoni ta' skattar, f’tunnellati
 Il-Kosta Rika || Il-Panama || Il-Ħonduras || Il-Gwatemala || In-Nikaragwa || El Salvador
 Sal-31 ta' Diċembru 2010 || 1 025 000 || 375 000 || 50 000 || 50 000 || 10 000 || 2 000
 1.1-31.12.2011 || 1 076 250 || 393 750 || 52 500 || 52 500 || 10 500 || 2 100
 1.1-31.12.2012 || 1 127 500 || 412 500 || 55 000 || 55 000 || 11 000 || 2 200
 1.1-31.12.2013 || 1 178 750 || 431 250 || 57 500 || 57 500 || 11 500 || 2 300
 1.1-31.12.2014 || 1 230 000 || 450 000 || 60 000 || 60 000 || 12 000 || 2 400
 1.1-31.12.2015 || 1 281 250 || 468 750 || 62 500 || 62 500 || 12 500 || 2 500
 1.1-31.12.2016 || 1 332 500 || 487 500 || 65 000 || 65 000 || 13 000 || 2 600
 1.1-31.12.2017 || 1 383 750 || 506 250 || 67 500 || 67 500 || 13 500 || 2 700
 1.1-31.12.2018 || 1 435 000 || 525 000 || 70 000 || 70 000 || 14 000 || 2 800
 1.1-31.12.2019 || 1 486 250 || 543 750 || 72 500 || 72 500 || 14 500 || 2 900
 1.1.2020 u wara || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
[1]               Pożizzjoni tal-Parlament Ewropew
tas-17 ta' Frar 2011 (għadha mhijiex ippubblikata f'Il-Ġurnal
Uffiċjali) u deċiżjoni tal-Kunsill ta' ....
[2]
[3]
[4]               ĠU L 55, 28.2.2011, p. 13.
[5]               ĠU L 84,
31.3.2009, p. 1.